Armerzh : diforc'h etre ar stummoù - Wikipedia\nArmerzh : diforc'h etre ar stummoù\nStumm eus an 18 Du 2019 da 09:11\n1 okted ouzhpennet , 2 vloaz zo\nStumm eus an 27 Her 2015 da 23:05 (kemmañ)\nStumm eus an 18 Du 2019 da 09:11 (kemmañ) (dizober)\nDre o studiennoù e klask an armerzhourien analizañ e peseurt mod e vez produet peadra kevredigezh Mab-Den ha penaos e vez addalc'het d'an dud tout. Klask a raint propozañ displegadennoù evit-fed n'eo ket en he reizh ar [[kevredigezhioù|gevredigezh]], hag ar fed ma c'hellfe-hi mont war wellaat. Tu zo dehe sevel studiadennoù a-benn istimañ dilerc'hioù ul lezenn pe ur mennad lezenn. Rezultajoù ar studiadennoù-mañ (hag a c'hell bezañ lavar-dislavar deus ur stumm d'eben) a vez implijet a-wechoù gant ar gouarnamañchoù evit reoliata an armerzh.\nAn armerzh, hag an doare ma vez renet gant ar gouarnamañchoù, a zo liammet gant [[prederouriezh]]ioù [[politikerezh|politik]]. Da skwerskouer eo bet savet [[Unaniezh Europa]] en sell d'ober evit an ober asambles etre ar Stadoù european a-benn ma ve dibosupl d'ar broioù brezeliañ. Evit an dud eo bet savet ive, dreist pep tra evit fed penaos e vez ingalet ar pinvidigezhioù e-barzh ar gevredigezh.\nAdtapet diwar « https://br.wikipedia.org/wiki/Dibar:MobileDiff/1856879 »


Un daimon eo Eros\n470-450 KJK – Mirdi al Louvre\nUn daimon (henc'hresianeg : δαίμων daímōn "doue", "doueel", "galloud", "tonkad" ; liester : daímones) zo ur boud speredel e mitologiezh Henc'hres.\nGallout a ra bezañ spered pe ene un den marv, hogen evel boud na denel na doueel e vez taolennet peurliesañ. An daimones zo hanterourien etre an denelezh hag an doueegezh. Graet e veze "hiniennel daimon" eus tudennadur tonkad un den. An daimon gresian a c'hall bezañ keñveriet gant ar genius roman.\nRal a wezh e veze implijet ar ger gantHomeros, ha netra nemet evit taolenniñ levezonoù speredel na zeuont eus doueegezh ebet. Gant Hesiodos e c'halled kavout ar ger diwar-benn speredoù hegarat hag a ambrouge pep den. Hervezañ e teue ar boudoù-se eus eneoù a veve e-pad an Oadvezh Aour.\n(fr) Chantreine, Pierre.Dictionnaire étymologique de la langue grecque – Histoire des mots, levrenn 1. Paris : Éditions Klincksieck, 1968, p. 246\nAdtapet diwar « https://br.wikipedia.org/w/index.php?title=Daimon&oldid=1981546 »


Grit ho prenadennoù en brezhoneg ! - Stumdi\nGrit ho prenadennoù en brezhoneg !\nBrezhoneg em stal\nStal.bzh a renablo an dud a-vicher a ra gant ar brezhoneg.\nKavout embregerezhioù hag a souten hag a ra gant ar brezhoneg a c’hello an dud kar-o-yezh ober gant al lec’hienn internet ha gant an arload. War ar memes-tro e vo roet talvoudegezh d’an embregerezhioù dre o liamm gant ar yezh.\nUr gevredigezh hervez lezenn 1901 eo Mignoned ar brezhoneg. E 2013 eo bet krouet. Bezañ ur gwir venveg evit ar gevredigezh keodedel evit brudañ ar brezhoneg er vuhez sokial hag armerzhel eo he fal. Kinnig a reomp pourchasoù kehentiñ d’an embregerezhioù evit ma vo aes dezho d’ober gant ar brezhoneg.\nKinnig a reomp ur boutik enlinenn ivez a-benn kinnig deoc’h produioù e brezhoneg (dilhad, pegsunioù, bitrakoù, badjoù, c’hoarioù…). Digor eo ar boutik enlinenn da aozadurioù all hag o deus c’hoant kinnig produioù a bep seurt e brezhoneg.\nAozet e vez ar festival Gouel Broadel ar Brezhoneg bep eil bloaz gant ar gevredigezh. Gouel an holl vrezhonegerezed, brezhonegerien hag ar re kar d’hor yezh eo. Kinniget e vez sonadegoù sonerezh a-vremañ, festoù-noz ha festoù-deiz, c’hoariva, sinema, atalieroù-perzhiañ, kendivizoù, c’hoarioù evit ar re vihan hag ar re vras, mell-droad, un egorenn evit an niverel hag an embregerezhioù… D’ar 7, 8 ha 9 a viz Even 2019 e vo ar festival a zeu e Langoned.


Torreben - Histoire - Istor - Yann Biger, Al Liamm\n> Livres en breton >Histoire - Istor>TORREBENN !\nBrudet eo Emsavadeg ar Bonedoù Ruz e-touez ar Vretoned kar-o-bro ha garanet don an darvoudoù-se e memor an dud.\nDrailh a oa savet er vro a-bezh pa oa aet faez ar bobl gant an taosoù a yae war greskiñ, ar paper timbr hag an taillhoù all diniver war o chouk. Dav e oa stourm ouzh gwaskerien ar bobl ha taer e oa ret mont de'i.\nDiwar an irienn-se en deus savet Yann Bijer e romant ma laka tud ar bobl war ar bazenn uhelañ. Diwar an dizesper hag ar baourentez en em vod an dud en-dro d'ar chapelioù diouzh an abardaez, ferc'hier, filc'hier ha goafoù ganto !\nE Brieg int kroget dija da blantañ an tan e tiez an noblañs, an tailhanter ha pelloc'h c'hoazh diouzh ma kas an toksin e vrall evit gervel ar gouerien d'an drailh.\nDans la catégorie Histoire - Istor


Gwenaerezh - Wikipedia\nO kuitaat kastell Powderham, Devon, e 2005\n5 Ar gwenaerezh er bed\n6 Ar gwenaerezh en arzoù\nGuiznezl, guinhezl evit "gwenaer" e Buez Santez Nonn (diwezh ar XVvet kantved), guinhezl er C'hatolicon (1499), guyner, guënaëzr, guinaezr, guynaër e Geriadur Gregor Rostren (1732) ha gwenaer > gwenaerezh e Geriadur Vallée (1931).\nEus ar galleg vénerie  testeniekaet en XIIvet kantved, diwar ar verb vener "hemolc'hiñ dre redek", eus al latin krennamzerel venaria "loened da hemolc'hin" diwar al latin venāri "redek war-lerc'h" ; hemolc'hiñ".\nLeoneta war varc'h, gant kon ha goafioù\nArz assyrian, circa 600 k.JK – British Museum\nWar varc'h pe war garr e veze hemolc'het leoned en Asiria er VIIvet kantved kt JK, ha lazhet dre wareg pe c'hoaf evel m'en diskouez oberennoù arzel niverus. Un doare da embreger evit ar brezel e oa, en abeg da dennder an hemolc'h : ret e oa strivañ e-pad pell, bout war evezh bepred ha gouzout embreger armoù.\nEn Impalaeriezh roman, perc'henned un dachenn o deveze ar gwir da hemolc'hiñ warni ; gwir e chomas kement-se en Europa ar C'hornaoueg goude diskar an impalaeriezh, pa renas ar Veroveed hag ar Garolingidi war o lerc'h.\nHoll renkadoù ar gevredigezh a yae da hemolc'hiñ. Pa rae an dud a renk izel evit o boued, re ar renkoù uhelañ er grae evit dudiañ o amzer, evit an darempredoù kevredigezel, evit embreger hag evit diskouez o dere.\nPa 'z eas impaleriezh ar Garolingidi da get e paotas an aotrouien lec'hel. Buan e virjont tiriadoù ec'hon — koadeier peurliesañ — ma veze diwallet loened gouez dindan gward evit an hemolc'h hepken. An dud izel n'o deveze ket gwir d'en ober, ha kastizet garv e veze ar vigrierien ; ret e oa dezho neuze hemolc'hiñ loened bihan en diavaez d'an tiriadoù berzet.\nE dibenn ar Grennamzer e veze c'hoazh hemolc'het war varc'h gant armoù-tenn : lazhet e veze al loened a-bell dre arbalastr, goaf, gwareg, pe tapet ar jiber dre drapoù kent o lazhañ a-daolioù goustilh pe gleze.\nKentañ testeni eus an doare da chaseal er Grennamzer e voe un dornskrid anvet Livre de Chasse savet etre 1387 ha 1389 gant an hemolc'her meur Gaston III de Foix-Béarn (1331-1391), lesanvet Gaston Fébus / Phœbus.\nA-feur ma veze dibabet ar gouennoù kon dre o barregezh en hemolc'h, ha lakaet barrekoc'h-barrekañ da hemolc'hiñ ar spesad-mañ-spesad, e voe dilezet an armoù-tenn tamm-ha-tamm ha lezet ar c'hon arbennikaet da hemolc'hiñ dre o bondoug, o mus hag o fleustradur betek ma vije diviet al loen gouez ; neuze e veze lazhet gant un taol goustilh pe gouzifiad, evel ma vez graet hiziv c'hoazh. Er XVvet kantved dija e veze kemennet pazennoù an abadennoù gant sonioù ar c'horn-hemolc'h.\nE Bro-C'hall, ar roue François Ier a embannas e 1526 ur skrid hag a reolie an hemolc'h hag an noble déduit, da lavaret eo an "dudi nobl", ar gwenaerezh meur ; « Tad ar gwenaerezh » a vez graet anezhañ e metoù ar gwenaerezh abaoe ma voe moullet al lesanv-se gant Jacques du Fouilloux (1519-1580) en e levr La Venerie e 1561.\nGant red an amzer e kreskas geriaoueg ar gwenaerezh, betek bout resis-tre e kement tachenn hag a denn d'an hemolc'h : deskrivet dre ar munud ha termenet e vez korf pep loen e pep oad, emzalc'h pep gouenn kon e-kerzh un hemolc'hadenn ha pep pazenn en hemolc'h e-unan. Ken abred hag ar XIVvet kantved e voe diouzh ar c'hiz e metoù an uhelidi gouzout ar c'heriaoueg, koulz e Bro-C'hall hag e Bro-Saoz. Pelloc'h, da vare an Azginivelezh, e voe brasaet ha resisaet ar c'heriaoueg a-galz.\nAr c'heriaoueg puilh-se a implijer hiziv c'hoazh e Bro-C'hall, hag un darn anezhi zo tremenet er yezh pemdez : à cor et à cri, c'est la curée, donner le change, être aux abois, marcher sur les brisées de quelqu'un, sonner l'hallali, hag all.\nEn XVIIIvet kantved, ar Saozon a gasas ar gwenaerezh da Amerika a-gevret gant kezeg ha lern Europa (Vulpes vulpes).\nEr gwenaerezh veur e ranker marc'hegañ evit heuliañ ar c'hon, en abeg da dizh ar jiber a hemolc'her. Kon arbennikaet a ranker kaout, evel-just, hag ur c'horn-hemolc'h evit kemenn a-zivout argerzh an abadenn. Berzet eo an armoù-tan.\nEn Y Bont-faen, Kembre, e 2008\nForzh pe varc'h pe gazeg a c'hall bout mat evit ar gwenaerezh, gant ma vo sioul, nerzhek ha kalet ouzh a strivoù goulennet gant hirder an hemolc'h, betek 50 km war forzh pe dachenn ha dindan forzh pe amzer, hep gouzout pegoulz e tistroio d'ar marc'hosi.\nRet eo boazañ al loen ouzh ar c'hon, ar c'harbedoù hag ouzh trouzioù dic'hortoz ar c'hoadegi.\nEr Rouantelezh-Unanet ez eus bet krouet kezeg arbennig anvet Hunters ("hemolc'herien") dre barañ kezeg gwad ha hanterwad ; en Iwerzhon ez eus bet graet heñvel gant kezeg gwad ha kezeg-tenn (draughts).\nEn hengoun gall ez eur chomet gant al loened a oa : gwad, hanterwad, angl-hag-arab ha troterien ; dre bleustradur hepken e teuont da vout arbennik.\nDiforc'hañ a reer etre ar c'hon evit ar gwenaerezh meur, a vez heuliet war varc'h, evel ar ouenn Grand anglo-français tricolore, ha re ar gwenaerezh bihan evel ar Beagle.\nEtre 20 ha 100 ki a vez en ur bagad ; lod a vez miret fresk (chiens de relais) evit eilañ ouzh ar re skuizh. Pep hini zo soliusaet (créancé) evit hemolc'hiñ a-vagadoù ur spesad loened hepken (demm, gad, hoc'h-gouez, karv, lapin, louarn pe yourc'h) rak gwenn e vije pep hemolc'h mar bije lakaet da redek meur a loen en un abadenn, pe da hemolc'hiñ en e unan.\nDre ar parañ hag ar pleustriñ e teu ar wenaerien a-benn da zibab gouennoù, ha hiniennoù a-douez gouenn pe ouenn, evit tanavder o mus hag evit o framm, o zizh, o c'haleter, o harzh (gorge).\nLod kon zo arbennik war an diboufañ ul loen gloazet, evit berraat e boanioù.\nUn nebeud gouennoù kon-urzh\nKi ruz Breizh\nSaint-Hubert / Bloodhound\nKorn-hemolc'h ar gwenaerezh\nE Bro-C'hall hepken hag abaoe 1723 e vez ambrouget an hemolc'herien gant sonioù (fanfares) ar c'horn-hemolc'h evit ma c'hellfe ar wenaerien kehentiñ etrezo ha gant ar c'hon.\nGant ar mestr-gwenaer ha markiz Marc-Antoine de Dampierre (1676-1756) e voe ijinet e 1722 ar c'horn-hemolc'h a anavezer hiziv ; ar benveg nevez-se a voe degemeret e Gwenaerezh ar roue Louis XV. Tremen 4 000 fanfare a voe skrivet gant markiz Dampierre ; en e raok avat e oa bet savet div son gant André Danican Philidor, alias Philidor l'Aîné (1652-1730), pennsoner ar roue Louis XIV : Retraite prise (1705)  ha La Sourcillade (1708) .\nDeskrivañ dibun an hemolc'h eo perzh ar c'horn : sonioù zo bet skrivet evit embann kement degouezh (circonstance), evel an débuché pa guita al loen goudor ar c'hoadeier da vont war ar gompezenn.\nArabat eo droukveskañ korn-hemolc'h ar gwenaerezh ha hini ar sonerezh milourel :\ne Re e vez kentonet hini ar gwenaerezh dre he hirder (4,545 m) ; e 6/8 e vez an darn vuiañ eus ar sonioù ;\ne Mi bouc'h (Mi♭) pe Si bouc'h (Si♭) e vez kentonet hini ar soudarded, dre ur stirell diabarzh ; tonioù-bale 2/4 ha 4/4 a soner peurliesañ.\nAr c'horn-hemolc'h d'Orléans eo an hini a soner hiziv peurliesañ ; deveret eo diwar an Dauphine hag a zeue eus an Dampiere.\nDampierre (1723) 4,545 m 1 dro ½\nDauphine (1729) 4,545 m 2 dro ½\nD'Orléans (1817 & 1831) 4,545 m 3 zro ½\nGwenaerezh e 2004 e Bro-C'hall\nDivarc'h, e 2005\nGwenaerezh e 2014 e Bro-Saoz (indeed!)\nDigemm pe dost eo chomet ar gwenaerezh abaoe ma voe doñvaet ar c'hezeg, peogwir eo chomet digemm doareoù ar c'hon ha re ar spesadoù hemolc'het.\nDiwar-benn dibun un abadenn gwenaerezh meur e lennor amañ da-heul.\nEmgav a vez, beure abred, war tiriad un akipaj ; darev emañ an "nozelennoù" (boutons), da lavaret eo izili un akipaj p'o devez ar gwir da zougen e unwisk goude bout skodennet. Heulierien (suiveurs) a vez degemeret ivez, pa c'hall forzh piv ambroug un hemolc'h evit netra ; war droad, war varc'h, war varc'h-houarn e heulier un hemolc'h. Berzet-groñs eo d'an nozelennoù ha d'an heulierien degas armoù-tan.\nAn "dihun" (réveil) a vez sonet gant ar c'horn. A-hed an devezh e pado an hemolc'h war-lerc'h ul loen hepken er gwenaerezh meur, ha peurliesañ e teuio hennezh a-benn da virout e vuhez dre guitaat tiriad an akipaj, pe dre vont tre en ur goadeg arall, pe dre "widreoù" (ruses) all ; e gwenn e vez tremen 30% eus an hemolc'hadennoù.\nKerkent ha sonet an dihun e vez kaset ar "gwadkon" (limiers), dalc'het gant ar roll gant "mevelien gon" (valets de chiens), da glask ha kavout ul loen gouez kent e "jaujañ" (jauger) hag e zigenvezañ.\nSevenet kefridi ar gwadkon e tistroont gant o c'haserien da lec'h an emgav, ma tanevell ar vevelien gon stad ar jiber.\nDa neuze e soner al "loc'hañ" (départ) ; war varc'h e ya ar wenaerien war-lerc'h ar "c'hon-urzh" (chiens d'ordre), hag a zo kon-red karget gant hemolc'hiñ al loen betek ma vo diviet ; krog eo an "diboufañ" (traque).\nPa vez kavet al loen e klever ar c'horn o seniñ ar "gwel" (vue) hag ar mestr-gwenaer o huchal « Taio ! » (Taïaut !)  ; setu krog an hemolc'h da vat.\nKenlabour a vez etre an dud hag ar c'hon-urzh, an eil o heñchañ ar re all — an dud dre o anaoudegezh eus an dachenn, ar c'hon dre o mus.\nRet eo d'al loen tec'hel kuit : emañ "lañset" (lancé). Klask a ra neuze mirout e vuhez, ar pezh a ra dre meur a widre :\n"hentoù doubl" (doubles voies) pa zistro war e c'hiz kent kemer un hent all evit luziañ mus ar c'hon : daou roud c'hwezh (sentiment) a gavont, ar pezh a lez amzer d'al loen da lañsiñ warno ;\n"karbac'h" (hourvari) pa zistro da benn-kentañ an diboufañ evit kenluziañ ar c'hon adarre ;\n"kemm" (change) p'en em lakaat e-touez hiniennoù eus e spesad evit kenluziañ mus ar c'hon c'hoazh ; ne vez ket sonet ar c'hemm, kuit a lakaat evezh er jiber hag a drubuilhañ ar c'hon-urzh ;\n"lañsiñ war" (forlonger) pa gemer kement a lañs war ar c'hon ma kollont roud e c'hwezh ;\n"tremen dour" (passage d'eau) pa dreuz ur red pe ul ledennad dour evit troc'hañ roud e c'hwezh ; kemennet e vez kement-se gant ar c'horn o seniñ ar Bat-l'eau.\nEurvezhioù-pad e kendalc'h ar c'hoari toull-kuzh-se betek diwezh an hemolc'h, gant tri disorc'h :\nserr-noz eo, re ziwezhat eo evit tapout al loen, gwenn eo an abadenn ;\ntec'het eo al loen kuit da vat, gwenn eo an abadenn ivez ;\ntizhet eo bet al loen, talañ a ra ouzh an hemolc'herien pe diviet eo gant an hemolc'h : sonet e vez an "hualao war droad" (hallali sur pied) ; da neuze hepken e klever harzhoù (abois) ar c'hon-urzh, rak "garmiñ" (crier) a reont a-hed an hemolc'h.\n"Servijout" (servir) al loen a reer neuze, da lavaret eo en e beurlazher : gant dent ar c'hon e kav e varv, pe gant lavnenn ur gwenaer anvet "piker" (piqueux) ; an "hualao war zouar" (hallali sur terre) a soner neuze.\nGoude servijet al loen en e zispenner hag e roer an tammoù gwellañ da izili an akipaj. An tammoù dister a lakaer war an "doubier" (nappe), da lavaret eo kroc'hen al loen, hag e soner ar "c'hourailhoù" (curée) evit m'o defe ar c'hon o gopr.\nE-pad ma fest ar c'hon e soner meur a fanfare :\nre an darvoudoù pennañ a zo bet e-kerzh an hemolc'hadenn ;\nunan en enor d'al loen marv ;\nan Enorioù (Honneurs) da geñver "lidoù en troad" (honneurs du pied) : goude an hualao e tegas ar piker troad a-raok dehoù al loen d'an den a fell da vestr an akipaj enoriñ ;\nson an akipaj, Le Bonsoir breton da skouer ;\nsonioù akipajoù ar gouvidi ;\nkimiad ar vistri hag ar bikerien.\nAr gwenaerezh er bedAozañ\nAotreet eo ar gwenaerezh en Aostralia, e Bro-C'hall, en Italia, en Iwerzhon, e Kanada, e Portugal, e Stadoù-Unanet Amerika hag e Zeland-Nevez.\nBerzet eo en Alamagn (1936), e Belgia (1995) hag er Rouantelezh-Unanet (2005) \nAr gwenaerezh en arzoùAozañ\nEr bloavezhioù 1930 e voe daou romant ma teskriver abadennoù gwenaerezh : e 1934 en A Handful of Dust ar romantour saoz Evelyn Waugh (1903-1966)  hag e 1938 e La dernière harde gant Maurice Genevoix (1890-1980) \nAr romantour gall Théodore de Foudras (1800-1872) en deus skrivet 13 levr diwar-benn ar gwenaerezh, an hini brudetañ o vout Les gentishommes chasseurs. \nKarv o tec'hel\nKi o terc'hel ur c'had\nAr c'hon fresk\nCaccia notturna – Paolo Urcello\nchassant à courre\nNapoleon Iañ oc'h hemolc'hiñ\nOuzhpenn ar sonioù korn-hemolc'h bet savet evit an hemolc'h end-eeun ez eus bet meur a oberenn levezonet gant ar gwenaerezh, an hini vrudetañ o vout ar Messe de Saint Hubert  savet gant Tyndare-Gruyer e 1883 — nes komz eus La Paimpolaise, "pennoberenn" Théodore Botrel (1868-1925), hag a zo ur fanfare e gwirionez. \n(fr) FEBUS, Gaston : Livre de Chasse (1387-1389), Paris, Bibliothèque de l'Image, 2003 (ISBN 978-2-91466-103-4)\n(fr) DU FOUILLOUX, Iaques : La Venerie, Poitiers, de Marnefz & Bouchetz frères, 1561 – Lenn en-linenn.\n(fr) DE SALNOVE, Robert : La Venerie Royale - Divisée en Quatre Parties (1665), Kessinger Publishing, 2010 (ISBN 978-1-16633-392-8)\n(fr) D'YAUVILLE, Jacques : Traité de Vénerie (1788), Hachette Livre BNF, 2016 (ISBN 978-2-01448-058-0)\n(fr) BELLIER DE VILLIERS, A. C. E. : Le chien au chenil (1870), Paris, Pairault & Cie\n(fr) BELLIER DE VILLIERS, A. C. E. : Les déduits de la chasse du chevreuil (1870), Paris, Victor Goupy\n(fr) BELLIER DE VILLIERS, A. C. E. : Éducation du chien d'arrêt (1881), Hachette Livre BNF, 2017 (ISBN 978-2-01407-611-0)\n(fr) LE COUTEULX DE CANTELEU, Jean-Emmanuel : Manuel de vénerie française, Paris, Hachette, 1890. (ISBN 978-2-85704-654-7)\n(fr) AMBELAIN, Robert : Symbolisme et rituel de la chasse à courre, Paris, Robert Laffont, 1981 (ASIN 2221006879)\n(fr) SALVADORI, Philippe : La Chasse sous l'Ancien Régime, Paris, Fayard, 1996 (ISBN 978-2-213-59728-7)\n(fr) PINÇON Michel & PINÇON-CHARLOT, Monique : La Chasse à courre, ses rites et ses enjeux, Paris, Payot, 2003 (ISBN 978-2-228-89749-5)\n(fr) ANAYA-GAUTIER, Céline : Chasse à courre - À la croisée des mondes, Paris, Flammarion, 2018 (ISBN 978-2-08144-202-3)\n(fr) Chasses du monde\n(fr) Fédération des associations de chasseurs aux chiens courants\n(fr) Mémoire des équipages\n(fr) Musée de la vénerie\n(fr) Fédération internationale des trompes de France\n(fr) Société de trompes de chasse à Paris\n(fr) Office national de la chasse et de la faune sauvage\n(fr) Office National des Forêts\n(fr) Lexique de vénerie\n(fr) Listennad fanfares\n(fr) Éditions de Montbel\n↑ A skrivervènerie ivez abaoe 1990, dre lezenn.\n↑ Sonet e dibenn an hemolc'h, mard eo bet tapet al loen ; ar retraite manquée a vez sonet mard eo chomet gant e vuhez.\n↑ Adanvet la Vue diwezhatoc'h, a vez sonet kentañ gwech ma wel an dud al loen, goude m'eo bet gwelet gant ar c'hon.\n↑ Un drouzadell eo, a skriver Tayaut ivez (1661; Taho e oa circa 1300.\n↑ Vloo a hucher pa weler un hoc'h-gouez, hervez Bellier de Villiers.\n↑ (fr) Huffpost, 29 HER 17\n↑ Gwenaerezh a vez c'hoazh er Rouantelezh-Unanet, evel m'en diskouez meur a restr e Wikimedia Commons.\n↑ (en) WAUGH, EvelynA Handful of Dust, Penguin Books, 2018 (ISBN 978-0-241-34110-0) ; (fr) Une poignée de cendres, Robert Laffont, 2018 (ISBN 978-2-22121-604-0)\n↑ (fr) GENEVOIX, MauriceLa dernière harde, Éditions de Montbel, 2018 (ISBN 978-2-35653-120-9)\n↑ (fr) FOUDRAS, Théodore de : Les gentishommes chasseurs (1848), Forgotten Books, 2018 (ISBN 978-0-484-29511-6)\n↑ Sant paeron an hemolc'herien eo Hubert de Liège (c. 657-727).\n↑ Eugène Feautrier (1849-1898) a glotadas ar son e 1896.\nAdtapet diwar « https://br.wikipedia.org/w/index.php?title=Gwenaerezh&oldid=1857303 »\nDernière modification le 21 Du 2019, à 09:25


Journal de Renaud Camus, samedi 10 mai 1986\ncréée le vendredi 7 novembre 2014, 11 h 10\nmodifiée le vendredi 7 novembre 2014, 11 h 14Samedi 10 mai 1986, 3 heures et demie P.M. Tout dépend de l’heure, du temps, de la lumière. Jeudi en fin d’après-midi, les jardins Farnèse, ~~~ ~~~~~~~ ~~~ ~~~~~~~~, ~~~~ ~~’~~~~~~ ~~~ ~~~~~~~~~~ ~~~~~~~~~~ ~~~ ~~~~~ ~~’~~~~~~ ~~~ ~~’~~ étais seul, n’avaient ~~~~~, ~~~~~~ ~~~ ~~~~ ~~~~~~~~~ ~~ ~~~~~~, ~~~’~~~ ~~~~ ~~~ ~~~~~ ~~~~~~~ ~~~ ~~~ ~~~~~ ~~~~~~~. ~~~ ~~~~~~~ ~~~~~~~~~ ~~’~~~~~~~~~~~ ~~~~ ~~~~ ~~~~~~~, ~~~~ ~~~~~~~~~ ~~~~~~~ ~~~ venaient pas flatter ~~~~ ~~~~~~~~ ~~~~~~ ~~~~ ~~~~~~~ ~~~ ~~~~~~~, ~~~~ ~~~~~~~ ~~’~~~~~~~~ ~~~~ ~~~~~~~ ~~~~ ~~~~, ~~~~~~ ~~~~ ~~~~~~~. ~~~~~ ~~~~~ ~~~ ~~~~~~~ ~~~~~~~~, ~~~~~ ~~~~ ~~~~~~~, ~~~~ ~~~~~~~ du Janicule, au-delà ~~~~ ~~~~~~~~~~ ~~~ ~~~ ~~~~~~ ~~~~~~~~~~~~, ~~~~~~~~~~~ ~~~~ ~~~~~~~~~ ~~~ ~~~~ ~~~~~ ~~~ ~~~ ~~~~~~~~~~ ~~~ ~~~~~~ ~~~~~~~~~~~, ~~~ ~~~~~~ ~~~~~~~, ~~~ ~~~~~~ ~~~~~~~ ~~~~~~~~~~~~, ~~~ ~~~ crépuscule lumineux, de ~~’~~~~~ ~~~~~~~~ ~~~~ ~~~~~~ ~~~~~~~~~~~~ ~~~~~~~~~~~~~, ~~~~~~~~~ ~~~~ ~~~~ ~~’~~~ ~~~~~ ~~~~~ ~~~~~, ~~~~~~ ~~~~ ~~~~~~~, ~~~~~~ ~~~~ ~~~~. ~~~~~~~, ~~’~~~~~~~~~~, ~~~ ~~~~~~~ ~~~ ~~~~~~~~ : ~~~~~~~ ~~~~ paysagistes romains du XVIIe ~~~~~~~ ~~’~~~~~~~~ ~~~~ ~~~~~~ ~~~~~~~~~~ ~~~~ ~~~~~~~~, ~~~ ~~~~~ ~~’~~~ ~~~~~ ~~~~~, ~~~~ ~~~~~~ ~~~~~~~~ ~~~~~ ~~~’~~~~ ~~~~~~~~ ~~~ ~~~~~~~~~~~, ~~~~ ~~~ ~~~~~~~ ~~’~~~~~~, ~~~~~~~~~~~~. ~~~~~~ eux c’est le ~~~~~~~~, ~~~~~ ~~~~, ~~~~ ~~~~~~~~~ ~~~ ~~~~~ ~~~~~~ ~~~~. Son Paysage ~~~~~ Narcisse et son Paysage ~~~~~ ~~~ troupeau flanquent ~~~~ ~~~~~~ du Maestro ~~~~~~ Betulla. ~~~~~~~~ ~~’~~~~ ~~~~~~~~~~~ ~~~~ ~~~~~, ~~~~~ Courbet non plus. ~~~~ ~~~~~~~~~~~~ ~~~~ ~~~~~~~~ ~~~~~ ~~~ ~~~~~, ~~~ ~~~~~~~~ ~~~~~~, ~~~ ~~~~~~~~ ~~~~~, ~~~ ~~~~~ ~~~~~ ~~~~~~ ~~~ ~~~~~~~~~. ~~~~~ ~~~ ~~~~ ~~~~~~~~, ~~~~~~~ ~~’~~~~, ~~~~~~~~ ~~’~~~~~~~~ trop appliqué. Le ~~~~~ ~~~ ~~~~~~~~~~, ~~~~, ~~~~~~~ ~~~~~ ~~~~~~~~~. ~~~ ~~~~~~~~ ~~~ ~~~ ~~~~~~ ~~~~ ~~~~~~ ~~~~~~ ~~ ~~~ ~~~~~~~~ ~~~~~~~~~~, ~~~ ~~’~~~~~~~~ ~~ ~~~~~~~, ~~’~~~~ ~~~ ses Tempêtes : ~~~~~ est étroite, elle ~~~~ ~~~~~ ~~~~~~~, ~~~~~ ~~~~~ ~~~~~ ~~ ~~~ ~~~~~~~, ~~~~~ ~~~~ ~~~~ ~~~~~~~~~ ; ~~~~~, ~~~~~~ ~~~ ~~~~~~~~~, ~~~~~ ~~~~~~, ~~~ ~~~ ~~’~~~~~~~~~~~~~, ~~~~~ ~~~ ~~~~~~~~~~~ ~~~~ ~~~~~~~~~~~~ ne vaut pas ~~~~~~ ~~~ ~~~ classique.\nJ’aime ~~~~~~ ~~~ ~~~~~~~~ ~~~~~~~. ~~~~ ~~~~~ ~~~~~~~ ~~~ ~~~ ~~~~~~~~ ~~~~~~~~, ~~~~ ~~~~~ ~~~~~~ ~~~~ ~~~ ~~~~~~, ~~~ ~~~~~~~ ~~~~ ~~~~~ ~~~ ~~~~~~~~. Ils sont plus ~~~~~~~~ ~~~~ ~~~~~~~~~ ~~~ ~~~ ~~~~~~~~~~, ~~~’~~~~ ~~~ ~~~~~~~ ~~~~ ~~~~ ~~~~~. ~~~~ ~~~~~~~~ ~~~~~~ ~~~~ ~~~ ~~~~~~~~~, ~~~~~ ~~~~ ~~~~~~~~~~ ~~~ ~~~~~~~~. ~~~~~~~~~ ~~~~~~~~~~ ~~’~~~~~~~~ ~~~~~~~~~. Les batailles de Salvator Rosa ~~’~~~~~~~~ ~~~~ ~~~~~ ~~ ~~~~~ ~~~~ ~~~~~~~~ : ~~~~~~ ~~~ ~~~~~ ~~~~ ~~~~~~ ~~~~~~~~~. ~~~~~ ~~~ ~~~~~~~~ ~~~~~~~~, ~~~~~~ ~~~ ~~~~~~~~~~~~, ~~~~~~~ ~~~~~~~~ ~~~~ ~~~~ ~~~~~~~~~~. ~~~~~ ~~~ Salviati, des Tintoret ~~~ ~~~ ~~~~~~~~~, ~~~~~~~ ~~~~~ ~~~~~~~~~~~, ~~~ ~~~~~~~ ~~~ ~~~~~~~~~~~~ ~~~~~~~~~~~, ~~~~~-~~~~~ ~~~~~~~~ ~~~~~~~~, dit Sciarra, ~~~ ~~’~~~~~~ ~~~ ~~~~~~ ~~~~~~. ~~’~~~~~~~ ~~~ ~~~ ~~~~~~ ~~’~~ ~~~~~ ~~~~~ : lui aussi est ~~~ peu ailleurs.\nMinuit ~~~~~~ ~~~ quart. ~~~~~~~~ ~~~ ~~~~~~-~~~~~~~ ~~~~~ ~~~~~ ~~~~~~~, ~~~~~ ~~~~~~~ ~~~~~~~~ ~~~ ~~~~~~ ~~~ fameux Tre Scalini, ~~~~~~ ~~~~~~~. ~~~ ~~~~~~~ ~~~~~~~~ ~~ ~~~~~ payé quand il ~~~~~~~~ ~~~~ ~~~~~~~~~, ~~~~~~ ~~~ ~~~~~~~~~~~~ ~~~~~~ ~~~~~~. ~~~~~ ~~’~~~~~~ ~~~’~~~ ~~~~~ ~~~~~~~, ~~~’~~~ ~~~~~~~~, ~~~ ~~~ ~~~~~~~~~~ ; ~~~~~~ ~~~~~ ~~~’~~~ ~~~ ~~~~~~ ~~~~ ~~~~~ ~~~~~~~ ~~~~~ ; mais de monnaie ~~~~~~. ~~~~ ~~~~~-~~~~~~ ~~~~~~ ~~~~~ ~~~ ~~~~~~~~~~. « ~~~, ~~~~, ~~~ ~~~~~~, ~~~~-~~~, ~~~~~ ~~~~ ~~~~~~~~~~, ~~~-~~~~, ~~~~~ ~~~~~~~~~~ ~~’~~~~~~~~~~ ! » ~~~~~~~~~~ ~~~~~ ~~~ ~~~~~~~ ~~~~~~~~~ ~~~~~ ~~~~~~. ~~~~~ de trois quarts ~~’~~~~~~ ~~~~ ~~~~~~. ~~~~~ ~~~~~~~~ ~~~~~~~. ~~~ ~~~~~ ~~~~~~~~~ ~~~~ ~~~~~~~~. ~~~ ~~~~~ ~~~~~ ~~~~~~~~ ~~~~~~~, ~~~~~ ~~~~ ~~’~~ ~~~~ ~~~~~~-~~~~~~ ~~ ~~~~~ ~~~~~ ~~~ ~~~’~~~ ~~~~~ doit. Le montant ~~~ ~~~ ~~~~ ~~~~~ ~~~~~~~~, ~~~~~, ~~’~~ ~~~~~~ ~~~ ~~~~~~~, ~~~~~ ~~~~~~~~~ ~~~~~ ~~~ ~~~~~. ~~~ ~~~~~~~ ~~~~ ~~~~~~~~ ~~~~ ~~~ ~~~ ~~~~ ~~~~~~~ ~~~~ ~~~ ~~~~~~~~~~…


Miyajima | E skeud ar bleuñv kerez\nBeurevezh e Miyajima ha mont da Hiroshima\n16 Gwe 2014 Ober un evezhiadenn\nby dervnewg in Karned beaj Tikedennoù:boued, Chūgoku, Hiroshima, Honshū, Itsukishima, Miyajima, Nihon sankei, prefeti Hiroshima, santual, shinto, templ\nSavet omp trankil beure-mañ. Keuz ‘m eus bet peogwir e oa izel un tamm ar mor ha moarvat e vefen bet gouest da vont da douch an torii ma vefen bet primoc’h. Ma!\nBet omp o troiata evit kavout boued goude. Tapet hon eus jug frouezh fresk (ananas ha kiwi evidon) hag ur melon-pan gant skorn… Un tamm pounner an dra! ^^ Goude-se omp bet betek templ Toyokuni (pe Senjokaku) gant ar pagodenn 5 estaj (Gojunoto). Sioul ‘oa an traoù… Bet omp war-lerc’h e santual bras Itsukushima. Izel oa c’hoazh ar mor avat neuze ne oa ket ken brav a war skeudennoù zo, met tud nevez a oa oc’h ober skeudennoù evit o eured! Pourmenet omp un tamm war an draezhenn da c’houde hag un tammig aon hon eus bet, gwall vuan e pigne ar mor a-greiz-holl! ^^ Kalz nebeutoc’h a dud a oa er straedoù, moarvat peogwir e oa devezh gouel broadel e Japan dec’h ( Keirō no Hi, devezh an dud kozh) e oa muioc’h a dud. Aze e oa sioul a-walc’h an traoù (kalz strolladoù touristed a bep seurt met gouzañvus).\nTapet hon eus ferry 12e40 ha bet davet Hiroshima. Un tamm torr-penn eo bet erruout peogwir e oan faziet mik beure-mañ en ur sellet ar gartenn evit gouzout pelec’h ‘oa an ostaleri, setu hon eus kerzhet kalz evit tizhout an ostaleri hag erru oan skuizh marv. Erruet ‘oa ma malizenn ^^ ha dispar eo an ostaleri (Urbain Hiroshima Central) : evajoù digoust a c’haller kemer a-hed an deiz, dijuniñ digoust, mekanik da gannañ digoust ha sec’herez ivez…\nUr bern produoù da n’em walc’hiñ er c’hambreier… Un dra a hegas ac’hanon hepken : ne vefe ket tu da welet dre ar prenestr na da zigeriñ 😦 Met mod all eo dispar evit ur priz ken izel!\nBet omp o pourmen goude e straedoù kenwerzhel goloet Hiroshima. N’hon eus prenet netra met un toullad traoù a felle din kemer e stalioù c’hoarielloù pe dilhad… >< C’hoariet hon eus gant E d’ur c’hoari taito bras a vez er c’hreizennoù c’hoarioù video. Gounezet ‘m eus :p\nDa c’houde e oa erru naon ganeomp neuze omp bet o klask ul lec’h evit tañva okonomiyaki Hiroshima! Kavet hon eus unan e 6vet estaj savadur GAIA PACHINKO (treuzet hon eus ul lec’h gwall drouzus neuze!!) kichen an ti-gar, anvet HOPE. Mat-kenañ ‘oa (reoù disheñvel hon eus tapet ha tañvaet pep hini reoù ar re all). Keginet e oa dirazomp hag er fin ar perc’henn en deus goulennet diganeomp skrivañ ur gerig war e voger ^^ Tapet hon eus un dibenn-pred a-raok mont d’ober war-dro hon dilhad. Tremenet kalz gwelloc’h pep tra (kannadenn ha sec’hadenn)! Prest eo ma malizenn en-dro ha ma sac’h… Hag ar programm a-benn warc’hoazh! C’hoariet ‘m eus da glask lakaat blev malvennoù faos bet prenet en ur 100 yen shop met n’on ket deuet a-benn -.- Ret ‘vo klask en-dro XD\n(14 602 baz)\n15 Gwe 2014 Ober un evezhiadenn\nby dervnewg in Karned beaj Tikedennoù:boued, Chūgoku, Honshū, Itsukishima, Miyajima, Nihon sankei, prefeti Hiroshima\nSell eus ma c’hambr…\nKousket mat ‘m eus er gambr doare ryokan. Tro 9eur em boa emgav gant E&S evit debriñ lein. Mat ‘oa! Goude-se omp aet kuit da bourmen, bet omp betek penn-kentañ ar valeadenn evit pignat davet ar menez Misen, e park Momiya. 10e20 ‘oa pa on kroget gant an 2.5 km (hent Momoji Dani ‘m eus tapet)! Start eo bet met plijus. N’am eus gwelet estrañjour-ez all ebet ha nebeut ha dud dre vras. Da 11e15 on erruet e fin an hent, da 1.9 km. Bet on neuze betek arsav-lec’h ar fungarr (300m pelloc’h) da c’hortoz E&S. Un tamm hir eo bet met erruet int a-benn ar fin. Bet omp asambles neuze betek lein menez Misen (1 km pelloc’h). Brav-kenañ eo krec’h, ur bam! Ouzhpenn da bevar kilometr am bo graet o pignat ha diskenn er menez a-benn ar fin! Diskennet on gant ar fungarr avat. Un tamm skuizh e oan goude. Debret hon eus traoùigoù prenet er straedoù (kistin, bignez ha traoù a bep seurt evel-se) a-raok distreiñ d’an ostaleri da gemer “adverenn” ha da vont d’an onsen evit ar merc’hed. Plijus-tre oa 🙂\nGoude omp bet o welet an heol o vont da guzh met gwall guzhet e oa just a-walc’h abalamour d’ar c’houmoul neuze ne oa ket ken brav-se. Ur festival a oa e templ Daisho gant gouleier ha tout betek 9eur noz (ma skeudennoù a zo vil euzhus avat 😦 ). Bet omp d’ober un dro a-raok distreiñ d’ar preti dispar, da dañva traoù all ar wech-mañ!\nGratiñ istr (hag un tañva eus tri doare alkool prun disheñvel)\nPudding Miyajima (gant a bep seurt aozennoù lec’hel)\nStranet un tamm er gambr ha setu me o skrivañ deoc’h. Paket eo ma sac’h, ha warc’hoazh e kendalc’hfomp da bourmen un tamm (santualioù ha temploù moarvat) a-raok mont da Hiroshima! (17 071 paz)\nSulvezh kostez Iwakuni\n14 Gwe 2014 Ober un evezhiadenn\nby dervnewg in Karned beaj Tikedennoù:boued, Chūgoku, Honshū, Itsukishima, Iwakuni, kastell, Miyajima, Nihon sankei, prefeti Hiroshima, tren, Yamaguchi\nPoent e oa klozañ pep tra ha prientiñ da dapout an tren! Divizet hon eus mont betek Iwakuni a-raok mont da vMiyajima. Kemeret hon eus traoùigoù da zebriñ e «vie de france» ha tapet an tren kentañ da 10eur30. Spi ‘m eus e adkavin ma malizenn e Hiroshima ^^ En tren ‘m eus debret ma c’hroissant fav ruz ha ma doughnut bihan sitrouilhez. Mat ‘oa met un tamm poan gof ‘m oa goude. Erruet omp e Shin-Iwakuni hag un tamm nec’het e oamp : pelec’h laoskel ar seier? Penaos mont betek pont Kintai (ar pezh a felle deomp gwelet)? Un tamm skuizh ha dinervet oamp tout, santet ‘m eus oamp imoret fall un tamm, aon ‘m eus bet o defe bez keuz selaou ouzh ma c’hinnig. A-benn ar fin omp erruet digudenn betek ar pont. Un tamm poan hon eus bet o kavout peadra da zebriñ avat, evurusamant e oa ur 7/11! Debret hon eus en disheol peogwir e oa tomm-berv ur wech ouzhpenn. Aet omp goude betek ar pont a oa o vezañ dreset siwazh neuze ne oa ket gwall vrav da welet 😦 Bet omp eus tu ar menez da bourmen (e park Kikko) ha pignet gant ar fungar betek lein ar menez! Ur c’hastell a zo aze war an uhel, ur bam!\nUn doare mirdi a zo e-barzh hag ur sell eus ar bravañ war ar mor hag ar menezioù… Na brav! Laouen e oan bezañ deuet.\nDiskennet omp en-dro met serret e oa dija lodennoù zo eus an traoù da welet. Pourmenet omp e-kichen un templ (pe santual Nishikigawasui ?) a-raok distreiñ sioul da dapout ar bus hag all. Chañs bras hon eus bet e keñver timing bewech! Erruet omp a-benn ar fin e Miyajima ha kavet buan al leti (Sakuraya). Iskis e oa gwelet kement a estrenien pep lec’h (goude ar matsuri hag Iwakuni a seblante bezañ kentoc’h lec’hioù touristel evit Japaniz). Ur festival ‘vo war a seblant warc’hoazh da noz se n’eo ket fall! C’hwitet hon eus ar c’huzh-heol met bet omp o tebriñ boued mat kenañ en ostaleri mame tanuki (ur c’hurri japanat gant riz ha istr fritet evidon = menam!) hag o pourmen kostez an torii diouzh noz. Setu, gwelet ma “Nihon sankei” kentañ (tri gweledva bravañ Japan) ! N’on eus ket bet amzer da vont en onsen araok na serrfe met tu ‘vo da vont warc’hoazh! E&S n’o deus ket c’hoant mont d’ober ar valeadenn setu e rin ma unan met n’eo ket gwall dra 🙂\nSetu me er gambr o sellet ouzh ar skinwel japanat, hep rouedad (mont a ra en-dro un tamm er sal degemer ha setu tout…). Hast ‘m eus da welet an enezenn diouzh an deiz! 🙂\nHentad etre Osaka (a-zehou), Iwakuni (muiañ a-gleiz) ha Miyajima\n(13 989 paz)


Eldorado Gold/Hellas Gold : debrer menez | Bretagne Info\nBrowse: Home / 2015 / septembre / 07 / Eldorado Gold/Hellas Gold : debrer menez\nPosted by admin on 07/09/2015 in Brezhoneg / Articles en Breton | 242 Views | Leave a response\n« Drastus eo ar pezh a c’hoarvez. Ret eo ma paouezfe al labourioù. Distrujet e vo ar menez ma kendalc’hont. » Setu ar pezh a glever a-boan eskemmet gerioù gant an dud a zo bodet er menez e penn-kentañ miz Eost. Amañ ez eus bet aozet ur c’hamp da stourm a-enep ar vengleuz en deus padet dek devezh. Met ar memes gerioù a vo klevet bemdez gant tud disheñvel, er menez pe e kêriadenn Megali Panaya e-pad ur fest ekologel bet aozet gant ar strollad lec’hel a labour a-enep ar vengleuz. Elly, Tasos, Icaria, Stefanos, Maria, Yorgo, Stavro, Stelio,… an holl anezho a zo mantret o welet a zeiz da zeiz ar menez o vont da vruzunoù. Rak merkoù an distrujadeg a vez gwelet buan. Amañ eo sec’h ar stêr abaoe ma vez tennet dour gant an embregerezh. Pelloc’h, lec’h ma kaver dour en-dro, n’haller ket mont da gouronkañ ken p’eo saotret ar poulloù. Hag a-benn un nebeud mizioù, pa vo kroget gant an teknikoù greantel da zastum an danvez aour, e vo berniet lastez ar vengleuz war ar stêrioù ha leuniet an traoniennigoù toullet gant an dour o skuilhañ bemdez. War vord an hentoù krouet evit ar vengleuz e kaver kefioù e-leizh, hag, a-dreñv ar renkadoù koad troc’het da vrasaat ar chanter, e weler ar gwez goloet gant ar boultrenn savet gant ar c’hirri-samm o tremen ingal. Lod a lâr e varvo ar gwez-se a-benn un nebeud bloavezhioù, dre forzh bezañ mouget. Kement-mañ a zegas ur gudenn all : glav puilh a vez amañ, peadra da gas kuit an douar ma n’eus plant ebet da zerc’hel anezhañ. Ouzhpenn-se ouier e vo krouet 3000 tonenn poultrenn saotreet bep eurvezh gant al labouradeg. Ar poultrennoù-se, a nijo neuze er rannvro a-bezh hag en em ledo war an douaroù hag er mor. E-touez ar c’hudennoù savet neuze e c’heller soñjal e vo lazhet tokoù-touseg ar vro gant ma ouier e vo karget ar boultrenn gant kouevr, a zo implijet evel funguslazher.\nAr c’hoadoù hag ar menez a zo pouezus evit tud ar vro. Amañ e vez kavet kistin, kraoñ kelvez, origanell, tin, tokoù touseg e-leizh er menez. Pa ouzhpenner un nebeud gwez olivez d’ober eoul, gwini d’ober tsipouro hag un nebeud givri, ez eus amañ peadra da aotreañ tud ar vro da vevañ daoust d’ar baourentez. Setu ar pezh a vez lâret gant Ianni, a werzh er fest produoù ar vro bet graet pe dastumet gantañ. Hag eñ da genderc’hel : « Tout an traoù-se a zo bet dilezet gant ar vengleuzerien. Argant a faot dezho, met pa vez distrujet an endro gante, ne vo ket tu deomp ken kenderc’hel gant hon labour… Da lâret eo e vimp rediet, pe da guitaat ar vro, pe da labourat evit an Eldorado gold. » E-pad ma vez o komz Ianni e krog ur sonadeg rebetiko : sonerezh ar bobl ganet e straedoù paour ar c’hêrioù e deroù an 19vet kantved. Ha pa chom a sav ar bouzouki e klever dason ur sonadeg all en dachenn mell-droad : sonerezh kenwerzhel a-vremañ. Amañ e weler mat an daou ved o kenvevañ hag ar boblañs lodennet e daou : ar re a-du gant ar vengleuz a zo war an dachenn mell-droad, ar re a sav a-enep a zo er porzh-skol. Ha n’en em veskont ket ken. An aour en deus savet ur voger kentrezo. Ha p’en em gavont tal-ouzh-tal er menez e-tarzh ar c’hunujennoù.\nAbaoe pevar bloaz e vez aozet ingal manifestadegoù er menez, er c’hêriadennoù tro-dro pe e kêrioù bras ar vro. Ken ingal e vezont taget gant an archerien, pe c’hoazh gant labourerien ar vengleuz. Evel e miz Meurzh 2012, pa oa bet distrujet gant al labourerien un ti implijet gant ar stourmerien da evezhiañ monedoneoù an embregerezh. Met abaoe miz genver 2015 e ranke cheñch an traoù. Sy.riz.a, strollad politikel ar gouarnamant nevez, a oa engouestlet er stourm. Embannet en deus ingal abaoe ar goañv e vefe serret ar vengleuz dindan berr. Koulskoude e kendalc’h al labourioù hag e tibun ar vengleuzerien, evit « o buhez, o goproù, o bri » gwarezet gant ar re c’hlas hag harpet gant ar mediaoù prevez pa vez gwasket kement manifestadeg aozet gant ar re a sav a-enep ar vengleuz. Da skeudennaouiñ kement-mañ e c’heller komz eus devezh an 3 a viz Eost pa oa aet 50 den da stankañ unan eus an hentoù da vont d’al labouradeg. Evit pep stourmer e oa un archer, ar-re-mañ o vountañ ar stankerien war vord an hent da leuskel kirri-boutin ar vengleuz da dremen. Ha daoust ma ’z eo sañset strollad ar gouarnamant bezañ a-enep ar vengleuz ez eus bet arestet pevar den. Gwashoc’h c’hoazh, dilennidi Sy.riz.a e korn-bro Ierissos, o deus labouret par ma c’hellent e-pad mizioù da weñvaat ha da rannañ ar stourm evit na vefe ket chalet Tsipras hag e ministred…\nA-benn ar fin e fin miz eost, daou zevezh war lerc’h ma voe kroget un eil kamp stourm, « Beyond Europ » a-enep ar vengleuz, e tisklêrias Panayotis Skourletis, ministr an endro e vo serret al labouradeg rak ne vez ket doujet d’ar steuñv raktreset ha d’ar reolennoù ekologel. Met an deiz warlerc’h, e roas ar gouarnamant e zilez. Daoust da se e kendalc’h ar chanter er menez. Setu perak e soñj ar gamaladed e oa an disklêriadenn-se un doare da glask kaout brud vat araok an dilennadegoù o tont. Tri deiz warlerc’h e zaio 2000 den da vanifestiñ er menez diwar galv « Beyond Europ » hag an aozadur enep-aotrouniek (Alfa-kapa). En o zouez tud eus yaouankizoù Sy.riz.a hag un dileuriadez lec’hel eus Sy.riz.a, Katerina Igglezi. Honnezh, plijet o komz dirak kamera ar chadenn bublik az eas diwar wel pa grogas gazoù daeraouiñ an archerien da gronnañ ar vanifesterien. An taol-mañ c’hoazh e vo dalc’het tud gant ar re c’hlas. Tro 80 anezho a vo kaset d’an archerdi e Poliyiros, kêrbenn an departamant, 4 anezho a arestet da vat ha 2 en o zouez a vo bac’het ur miz pad. Evel just ne vo ket gwelet Katerina Igglezi dirak an archerdi e Poliyiros gant an dud aet eno da c’houlenn e vefe dieubet ar re arestet. Dek kilometr alese, war aodoù meurdezus Kalkidiki eo strobet an douristed evit deizioù diwezhañ o vakañsoù, dic’houiziek eus unan eus kudennoù sokial hag ekologel pennañ ar rannvro. Ma teu a-benn Eldorado Gold da zigeriñ ar vengleuz greantel er Skouries e vo digoret an nor d’e raktresoù all : brasadur mengleuzioù Olibiada ha Stratoni ha digoradur mengleuzioù e Kilkis, nepell diouzh an harz er gwalarn hag e Tras e biz Bro-Hellaz.\nPosted in Brezhoneg / Articles en Breton | Tagged Bro-Hellaz, gres, hellas gold, Kalkidiki, kevala, Syriza, zad


Accueil / Degemer / Lec'h / Etrebroadel / Ar c’hentañ stêr er bed o vont da voud\nFañch Bihan-Gallic 21 March 2017\nAr sizhun dremenet e oa bet votet gant Breujoù Zeland-Nevez ul lezenn a ro gwirioù lezennel d’ar stêr Te Awa Tupua (saoznog Whanganui River), un aven a red e kornôg Enez an Norzh, Te Ika-a-Māui e maorieg. Ar wech kentañ en istor anavezet eo e roer gwirioù denel d’ur stêr, a vo anavezet adalek bremañ evel ur boud bev ez ofisiel. Evit ar Vaoried eo ar stêr bev endeo, evel mard eo ar vro tro-àr-dro, ha bremañ eo aet an dra-se da vezañ lavaret gant gouarnamant Zeland-Nevez.\nEvel pep hini er vro-hont en do ar stêr gwirioù ha dleadoù. Gellout a c’hello bezañ dileuriet e-tal ul lez-varn, ha difennet e vadoù gant un dileuriad eus ar Vaoried (anvet Iwi) hag unan eus ar c’houarnamant. “Gouzout a ran e lavaro tud ’zo eo gwall iskis reiñ ur bersonelezh lezennel d’un danvez naturel, met n’eo ket iskisoc’h eget trustoù familh [pe] kompagnunezhioù,” eme gChris Finlayson. “Dibar eo ar soñj da reiñ ur bersonelezh lezennel d’ur stêr. Bez en do Te Awa Tupua hec’h identelezh lezennel dezhi hec’h-unan gant pep gwir dereat, dleadoù ha kiriegezh a vez gant un den lezennel.”\nDont a ra al lezenn-se goude hogos 150 bloavezh a stourm evit ar Vaoried. Ouzhpenn d’ar stad nevez roet d’ar stêr e vo daskoret $80 milion d’ar Vaoried evit bezañ stourmet dibaouez e-pad dek-bloavezhioù, ha $30 milion d’ober àr-dro an aven.\n“Kredet hor beus a-viskoazh e oa ar Stêr Whanganui un hollad dirannapl ha bev – Te Awa Tupua – az ebarzh kement elfenn korf ha speredel dezhi, eus menezioù kreiz Enez an Norzh d’ar mor,” eme c’hGerrard Albert, dileuriad Maoried al lec’h. “Hir ha diaes e oa ar stourm… Ha ma serromp levr ar rann-se eus hon istor hiziv, àrc’hoazh e teraouimp da skrivañ ur penn nevez.”\nHa digeriñ a ra al lezenn nevez-se ur mare ma vo doujet hon endro hag ar pobloù genidik ? Gwelet ’vo, met emañ ar Giwied o tiskouez d’an holl un hent nevez-flamm.\nShare the post "Ar c’hentañ stêr er bed o vont da voud"\nEmañ Fañch Bihan-Gallic oc’h ober un doktorelezh er studioù keltiek en Aberdin, Bro-Skos.


Mor Sulawesi - Wikipedia\nMor Sulawesi (Laut Sulawesi en indonezeg) zo ur mor bihan e kornôg ar Meurvor Habask. En norzh dezhañ emañ Filipinez (enezeg Sulu hag enez Mindanao), er c'hornôg emañ enez Borneo, er su emañ enez Sulawesi, hag er reter ez eus un aridennad inizi bihan, an inizi Sangihe en em astenn etre Sulawesi ha Mindanao. E darempred emañ Mor Sulawesi gant Mor Sulu, en norzh da enezeg Sulu, ha gant Mor Filipinez, er reter d'an inizi Sangihe. Dre strizh-mor Makassar emañ e darempred gant Mor Java.\nEn em astenn a ra Mor Sulawesi war 280 000 km² ha 6 200 metr eo e zonder brasañ.\nUn hinad trovanel a vez o ren eno. Tomm eo an dour ha peskedus. Loened all a gaver stank a-walc'h en dourioù tomm-se : 26 spesad balumed, delfined, dugonged, baoted mor, kantadoù a spesadoù koural.\nMorlaeron[kemmañ | kemmañ ar vammenn]\nBrudet eo morlaeron Mor Sulawesi. Tagañ a reont ar bagoù-pesketa hag al listri bras a dremen dre eno. Klask a ra gouarnamant Indonezia stourm ouzh an doareoù-se diouzh e wellañ, evit ma c'hallfed degemer touristed eno.\nAdtapet diwar « https://br.wikipedia.org/w/index.php?title=Mor_Sulawesi&oldid=1463332 »


tabouret pliant ikea – snowify.me\nTabouret Pliant Ikea\nBy snowify on Friday, January 26, 2018\ntabouret pliant ikea ikea bernhard tabouret de bar a dossier le siage flexible offre un grand confort dassisele siage rembourrac offre un grand confort dassise tabouret bar pliable ikea.\ntabouret pliant ikea ikea tabourets trendy free fabulous ikea accessoire cuisine tabouret snack pliant ikea.\ntabouret pliant ikea tabouret de bar pliant ikea tabouret bar pliant ikea.\ntabouret pliant ikea great tabouret pliant bois ikea with tabouret bar pliant ikea with tabouret bar pliant ikea tabouret snack pliant ikea.\ntabouret pliant ikea interesting cheap dco tabouret de bar industriel plan photo tabouret de bar pas with tabouret pliable ikea with bar pliable tabouret haut pliable ikea.\ntabouret pliant ikea chaise tabouret haut pliable ikea.\ntabouret pliant ikea tabouret ikea bar tabouret de bar nala reims u store phenomenal tabouret pliant conforama de cuisine tabouret ikea bar with ikea tabourets de bar tabouret pliant ikea vendre.\ntabouret pliant ikea stunning petit tabouret pliant extacrieure repose pieds with marche pied pliable ikea tabouret snack pliant ikea.\ntabouret pliant ikea chaise bar fly good chaise with ikea tabouret pliant chaise bar rouge fly tabouret snack pliant ikea.\ntabouret pliant ikea cheap tabouret bar fort de france cuisine photo tabouret bar ikea ingolf pliant but industriel vintage with tabouret de bar ikea pliant tabouret pliant ikea vendre.\ntabouret pliant ikea marius tabouret noir tabouret bar pliable ikea.\ntabouret pliant ikea petit tabouret de cuisine tabouret cuisine beaux designs creteil prix surprenant tabouret de bar ikea pliant with tabouret bar pliant ikea tabouret haut pliable ikea.\ntabouret pliant ikea simple great table bois cuisine tabouret bar bois ikea best design tabouret bois cuisine calais brico inoui tabouret with ikea tabouret de bar pliant with tabouret pliant ikea fra.\ntabouret pliant ikea ikea tabouret bar cuisine tabouret bar pliant ikea perfect good tabouret de bar cm ikea clermont ikea tabouret tabouret bar pliable ikea.\ntabouret pliant ikea finest chaises de bar ikea chaise de bar ikea with chaise plexi ikea with tabouret de bar ikea pliant tabouret pliant ikea vendre.\ntabouret pliant ikea perfect elegant great tabouret bar pliant ikea tabouret pliant with tabouret pliant but with tabouret pliable ikea with tabouret bar pliant ikea prix tabouret pliant ikea.\ntabouret pliant ikea ikea tabourets bar tabouret bar pliable ikea chaise bar best tabouret de bar pliant pas cher ikea tabourets petit tabouret pliant ikea.\ntabouret pliant ikea tabouret bar pliant ikea good tabourets ikea ikea ikea tabouret tabouret bar pliable ikea.\ntabouret pliant ikea gallery of tabouret plastique castorama dijon ciment phenomenal tabouret pliant but de bar ikea bosse with tabouret de bar leroy merlin with tabouret de bar tabouret haut pliant i.\ntabouret pliant ikea free amazing ikea table basse en bois banc bois tabouret changer ses chaussures look lgant minimaliste scandinave with tabouret en bois ikea tabouret bar pliable ikea.\ntabouret pliant ikea ikea tabouret pliant chez ikea.\ntabouret pliant ikea beautiful free latest tabouret de bar pliant conforama u metz u image tabouret comptoir de bar ikea with ikea tabouret pliant with pied de bar ikea with tabouret pliant bois ikea.\ntabouret pliant ikea chaise bar ikea perfect chaise de bar but good tabourets de bar castorama rennes boite incroyable chaise bar ikea tabouret prix tabouret pliant ikea.\ntabouret pliant ikea ikea chaises de bar best tabouret de bar pliant blanc ikea with tabouret de bar ikea tabouret bar pliable ikea.\ntabouret pliant ikea tabouret de cuisine unique stock tabouret bar pliant ikea affordable ikea tabourets bar with ikea tabouret pliant ikea vendre.\ntabouret pliant ikea tabouret pliant design design tabouret de bar pliant carrefour rennes place stupefiant tabouret de with tabouret tabourets de bar pliant ikea.\ntabouret pliant ikea ikea tabouret bar cuisine tabouret de bar bois ikea fabulous affordable tabouret de bar cuisine with petit tabouret pliant ikea.\ntabouret pliant ikea excellent tabouret bar pliant ikea elegant amazing ikea chaise cuisine collection et chaise bar pliable ikea images tabouret bar pliant ikea with tabouret petit tabouret pliant ik.\ntabouret pliant ikea elegant tabourets pliants ikea great tabouret de bar a dossier besancon u ilot ahurissant tabouret pliant ikea with ikea tabouret de bar pliant tabourets de bar pliant ikea.\nVente Tabouret De Bar


BAE AWARDS - DERNIER TOUR. + Dim 2 Juil - 18:02\nBAE AWARDS - DERNIER TOUR. + Lun 3 Juil - 15:02\nBAE AWARDS - DERNIER TOUR. + Mar 4 Juil - 0:39\nBAE AWARDS - DERNIER TOUR. + Mar 4 Juil - 17:52\nBAE AWARDS - DERNIER TOUR. + Mar 4 Juil - 18:43\nBAE AWARDS - DERNIER TOUR. + Mar 4 Juil - 21:47\nBAE AWARDS - DERNIER TOUR. + Jeu 6 Juil - 0:57\nBAE AWARDS - DERNIER TOUR. + Jeu 6 Juil - 8:32\nBAE AWARDS - DERNIER TOUR. + Jeu 6 Juil - 17:52\nBAE AWARDS - DERNIER TOUR. +


Breve (diwar al latin]: brevis "berr"), eo an anv a roer d'ur sin diakritek implijet gant al lizherenneg latin, gantañ stumm ul linenn vihan (˘) lakaet a-us d'ur vogalenn, da skouer Ă, ă, evit diskouez e vez distaget berr.\nDaoust dezhi da gaout ur stumm heñvel outañ e ranker ober an diforc'h etre ar sin diakritek-mañ hag ar c'haron:\ngant breve: Ă ă C ̆ c̆Ĕ ĕ Ĭ ĭ Ŏ ŏ Ŭ ŭ Y̆ y̆\ngant karon: Ǎ ǎ Č č Ě ě Ǐ ǐ Ǒ ǒ Ǔ ǔ Y̌ y̌\nImplijet e vez evit skrivañ al latin e geriadurioù, dornlevrioù ha yezhadurioù, hag ivez gant ar roumaneg evit ober diouzh ar son [ə], da skouer măr «aval». En esperanteg e vez implijet evit diskouez ez eo nann-silabennek ar vogalenn u, distaget [w]. Implijet e vez ivez evit skrivañ ar vietnameg.\nUr breve an hini eo, kentoc'h evit ur c'haron a gaver a-us d'ar gensonenn g (ğ) e turkeg, tatareg hag azerieg.\nImplijet e vez ivez gant al lizherenneg kirillek evit ober an diforc'h etre й ha и. E belaruseg e talvez evit skrivañ an u berr ([[kirillek: ў) hag e tchouvacheg e vez implijet evit diskouez ec'h eo hir ar vogalennoù a hag e.\nHervez reolennoù sistem romanekadur ar sinaeg anvet pinyin e vez implijet e evit ober diouzh un donenn.\nAdtapet diwar « https://br.wikipedia.org/w/index.php?title=Breve&oldid=1943710 »


Skolvan - Wikipedia\nMarteze emaoc'h o klask ar pennad anvet Gwerz Skolvan.\nSkolvan zo ur strollad sonerezh Breizh bet savet e 1984, brudet-tre er festoù-noz. Lakaet int da vezañ e-touez ar re wellañ koulz evit ar sonadegoù hag evit ar festoù-noz.\n2.1 Gilles Le Bigot, soner gitar\n2.2 Youenn Le Bihan, soner piston, bombard ha binioù\n2.3 Bernard Le Dreau, soner sakso\n2.4 Dominique Molard, soner binvioù stekiñ\n2.5 Loig Troël, soner akordeoñs\nKrouet eo bet ar strollad e 1984 gant tri c'helenner eus skol sonerezh Plañvour : Youenn Le Bihan, talabarder, soner binioù ha piston (ur benveg krouet gantañ), Yann-Fañch Perroches (akordeoñs) ha Patrice Quéré (violoñs). Pediñ a rejont ar soner gitar Gilles Le Bigot da seniñ gante. Dominique Molard, c’hoarier binvioù-stekiñ, a emezelas er strollad e 1996 ; Bernard Le Dréau (saksofon) a erruas ur bloaz war-lerc’h e 1997 hag e 1999 ec'h erruas Loig Troel gant e akordeoñs.\nGilles Le Bigot, soner gitarAozañ\nO tont eus Sant-Brieg (22) emañ. Kregiñ a reas da c'hoari e 1972 da drizek vloaz. E 1975 eo e krogas gant ar festoù-noz, o tañsal da gentañ hag o seniñ war-lerc'h gant ar strollad Galorn (1978). Abaoe 2002, ez eo kroget Gilles da grouiñ e donioù.\nYouenn Le Bihan, soner piston, bombard ha binioùAozañ\nSoner ganet en Erge-Vras e 1954. Kregiñ a reas da seniñ bombard yaouank-tre e Bagad Kemper. Kemer a reas perzh er strollad Gwerz, krouet e 1981. Kelenner sonerezh eo ivez. Hemañ a grouas Skolvan e 1984. Krouiñ a reas e l983 ur benveg nevez : ar "Piston". Ar benveg-mañ a zo bet krouet diwar hirvombard ar sonerezh barok.\nBernard Le Dreau, soner saksoAozañ\nBernard Le Dreau a grogas e studioù sonerezh e 1967. E 1979, e teuas er-maez eus an « ENM » e Brest gant e ziplomoù. Er bloavezhioù 90, e krouas un triad « The Shkers » gant Kevin Wright (gitar) ha Pikey Butler (kan ha gourrebed-boud). E 1995, ec'h enrollas gant tud brudet eus Breizh evel Georges Jouin, Sirius, Didier Squiban... E-pad enrolladenn « Brest 96 » eo e kejas gant sonerien hengoun evel Jean-Michel Veillon pe Gilles le Bigot. Eñ eo a bedas anezhañ da zont e strollad Skolvan.\nDominique Molard, soner binvioù stekiñAozañ\nKelenner e teuas da vezañ Dominique Molard e skol sonerezh Douarnenez, ur pennadig war-lerc'h ez eas muioc'h war-zu ar binvioù stekiñ. En deiz a hiziv ec'h aoz stajoù... O c'hoari e-barzh strolladoù sonerezh brudet evel Skolvan e c'hoari gant meur a venveg : taboulin sklaer pe tabla indian, eus an derbouka betek ar bodhran en ur dremen dre ar « bones » e bambou pe ar balafon hag ar « steel drum »…\nLoig Troël, soner akordeoñsAozañ\nGanet d'an 21 a viz Gouere 1980 e Brest en ur familh sonerien, e tizoloas Loig Troël an akordeoñs diatonek war-dro pevar bloaz. E 1986, e c'houzañvas ur gwallzarvoud oto grevus. E zorn kleiz a zo nammet, met kenderc'hel a reas memes tra da labourat war an akordeoñs gant e zorn dehou hepken. E 1996, e c'hounezas priz an akordeoñs diatonek e Kan ar Bobl. E 1999, ec'h emezelas e strollad Skolvan. Ar strollad a embannas ar CD «Cheñchet'n eus an amzer » e 2000.\nGounezet en deus Skolvan priz pladenn ar bloaz e Bro-C'hall e 1997, er Rouantelezh-Unanet hag e Portugal.\nAdtapet diwar « https://br.wikipedia.org/w/index.php?title=Skolvan&oldid=1722153 »\nDernière modification le 9 Her 2016, à 04:14\nKemmoù diwezhañ degaset d'ar bajenn-mañ d'an 9 Her 2016, da 04:14.


Pajenn:Catechis, 1817.djvu/64 - Wikimammenn\nAr bersecution se ne bado nemet voar dro tri bloas banter. J. C. en distrujo dre ur c’huezaden ha dre an eclat eus e oll c’hallout Er memes liser eus a S. Paul d’ar bobl a Dhessaloni, eo lavaret penaus quent evit ma c’harruo an Antecbrist, e vezo ur revolt vras en Ilis J. C. Cals a deuo da apostasia pe da renonç d’ar fe !…\nAn Ælez dre urz Doue a sono an drompill par-tout, en ur lavaret : Sevet, tud varo, deut d’ar jugeamant. Voar ar voez se an oll a resuscito en ur serr-lagat. An articl-se eus hon fe a so bet prouvet gant J. C. memes a enep ar Saduceanet, pere a nac’he resurrection ar c’horfo. Hon mæstr divin, e Ebestel, ar prophetet, ar\nAdtapet diwar « https://br.wikisource.org/w/index.php?title=Pajenn:Catechis,_1817.djvu/64&oldid=117981 »


Alan Stivell - A Hed an Nos ( All Through The Night )\nDegemer\t Nevezentioù\t Buhezskrid\t Pladennoù\nDarvoudoù\t Luc’hskeudennoù Kleweled\t Links\t Forom\nAlan Stivell komzoù »\nKanañ gant Andrea : un huñvre !\nKen abred ha ma oad a zek bloaz, al luskellerezh gembraek–mañ am eus anavezet, a-drugarez d’ar yezhour Frañsez Vallee AbHerve. Troet en eus houmañ diouzh ar C’hembraeg, evel kalz a ganaouennoù all eus tu all ar Mor Keltiek pe Mor an Diw vBreizh. Anaout a ra (a rae ?) saoznegerien vihan ar Bed holl an droidigezh saoz « All Through The Night ». E roll an albom Emerald em oa lakaet ar ganaouenn dija.\nFeuket e c’hell bout un nebeut Kembreiz, mar’se ‘walc’h, gant ma meskaj Kembraeg-Saozneg, nebeutoc’h gant al lodenn vrezhoneg, a dra sur. Ma oa kemeret evel un defiadeg, krediñ ‘ran bezañ paotr bihan war an dachenn-se e-kichen kalz a dud all, arzhourien pe nann¿ Ha c’hwi ‘gompreno n’eus tamm ebet. Pouezhañ ‘ ran war ar pontennoù ; ha sur on digoulzet gant kalz a dud all war ar mat a hent-se.\nEm buhez hir dija, soñj ‘ran emañ an tem pennañ , e memes derez ha bout tomm berv gant an traoù geltiek (aze adarre an titl « Human – Kelt »).\nAman ar bontenn Dreuz-Mor-Breizh, gant Mor Iwerzhon ivez, peogwir (iskiz?), Andrea Corr eo an hani em eus pedet evit kanañ e Kembraeg, Saozneg ha Brezhoneg. Em adskritur, e klever tu “klasel” sevenadur Kembre, levezonet gant ar brotestantiezh saoz-ha-germanek. Dao eo asantiñ anezhañ: un teñzor eo pep kiz. Hep ankounac’haat Laz-seniñ Sinfonek Breizh, o kemenn ur c’henlabour all.\nEvel ma ‘m oa graet endro ar Bro gozh, un notenn geltiek a roan endro d’ur muzik kembraek a oa aet pell diouti. Evit hen ober, e lakan elfennoù pemtonek da skouer, ha “rubati” omp boazet kentoc’h o klevet en “Hen-nos” kentoc’h evit el lazoù-kanañ Kembre, ha (d’am soñj) tostoc’h diouzh hengoun koshañ ar vro-se.\nJust a-walc’h, o tont eus an hengoun kozh eo ma frazenn gentañ, awenet gant ar “c’hontrechant” kembraek añvet “penillion”.\nMez arrabat d’am holl gerioù, “empennel” beteg re, kuzhaat from ar c’han-mañ gant Andrea Corr !\nA HED AN NOS (Ar Hyd y Nos - All Through The Night)\n(Welsh Traditional Lullaby DP – AbHerve DP – Alan Stivell / DP arrangement Alan Stivell)\nO’er their spirit gently stealing\nBreath(e)s a pure and holy feeling\nTeyli ‘r nefoedd mewn tawelwch\nNa du eo ‘n noz endro dImp-ni\nNi a gar a galon vat\nFeiz krIsten pe kredennoù all\n‘ vont a-hus d’hor sonjoù bemde’\nAn hIrañ nos !\nMor a dudi eo prederiañ\nA-hed an nos\nDindan bolz an neñv o sklaeriañ\nPedom holl a galon laouen\nNerzhus ha distan ar bedenn,\n(Nous aimons de bon cœur,\nFoi chrétienne et d’autres croyances,\nTranscendant le quotidien,\nLa plus longue nuit)


trompilh - Wikeriadur\ntrompilh /ˈtrɔ̃mpiʎ/ /ˈtrɔ̃mpilj/ benel (furm vihanaat : trompilhig, liester : trompilhoù)\nBenveg seniñ kouevr hep lañchenn, dezhañ ur founilh ledan\nMat, hennezh, ar martolod yaouank-se, a yoa gant e drompilh, ha ne ehane da seniñ kaer a yoa tennañ, kaer o doa mont d'an douar, ar re a yoa en e gichen. — (Lan Inizan, Emgann Kergidu 1, Brest, 1877, eil emb. Al Liamm 1977, p. 220.)\nPa glevaz keriz an drompill o soun, e oue enkrez e meur a galoun; trompill ar zitoïaned ne drompille nemed evit an drouk. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 213.)\n[...] gant Tachoires Gonzague, eus Arkachon, ur mailh war an drompilh hag ur c'hoarier kartoù na gave den da vezañ trec'h dezhañ, [...]. — (Jarl Priel, Va Zammig Buhez, Al Liamm, 1954, p. 141.)\n[...] : « Arsa, emezon, daoust hag e vanimp evelhen da dermal ken na sono trompilh ar varn diwezhañ ? » — (Jarl Priel, An Teirgwern Pembroke, Al Liamm, 1959, p. 17.)\n(Dre fent) Mouezh (diwar-benn an dud)\n(Dre hevelebiezh) Organ hir, anezhañ fri astennet al loen, a dalvez dezhañ da bempvet ezel, ma c'hell kemer traoù drezañ, sunañ pe strinkañ dour, hag all (diwar-benn an olifanted ha loened a denn dezhe)\nc'hwezhañ en e drompilh : fougeal\ngalleg : trompe (fr) (éléphant)\ngalleg : trompette (fr)\nAdtapet diwar « https://br.wiktionary.org/w/index.php?title=trompilh&oldid=252485 »\nKemmoù diwezhañ degaset d'ar bajenn-mañ d'an 22 Kzu 2017, da 14:51.


D'an 21 a viz Eost 1985 e skrive J. Jacob er gelaouenn Le Nouvelliste Breton : "Du-mañ e Bro-Dreger, n'eus ken met treujennoù-koal e beuz, bielloù, ha violoñsoù da lakaat an dud da zañsal er gouelioù ". Dipitet e oa na vefe ket binioù ha bombard el lodenn-mañ eus Breizh, pa 'c'h eo lakaet ar re-mañ da vinviji broadel. Gwir eo ne vezent ken gwelet met da geñver pezhioù gouelioù aozet gant kumunioù bras, evel Lannuon pe Landreger, hag a c'halle ober dispignoù bras da lakaat ur c'houblad sonerien bennak da zont eus Bro-Gerne.\nE fin an XIXvet kantved, a-raok n'arrufe an akordeoñsoù diatonek d'ober o zamm reveulzi e bed ar sonerezh, eo an dreujenn-gaol ar viell hag ar violoñs an tri benveg pennañ e Bro-Dreger. Gwir eo. Met resisaat testenn J. Jacob zo d'ober.\nRak e deroù an XIXvet ne veze kavet bielloù nemet e Bro-Montroulez hag er " gourenez " (korn-bro Pleuvihan-Lezardev). Ha mont a ra buan an traoù war zigresk adalek 1850. Soner biell diwezhañ ar gourenez eo ur c'hlasker bara dall o vevañ e Priel e 1896, hervez testenni J. Priel. Evit pezh a sell eus sonerien biell bro Montroulez ne vezent ket klevet kalz goude ar bloavezh-se kennebeut. War ul luc'hskeudenn bet tennet e 1902 e vez gwelet unan eus ar sonerien diwezhañ-se, kozh-kozh, o seniñ gant e viell da geñver un eured e Plourin-Montroulez. En tu-hont da se e vez rannet tachenn ar vro etre ar violoñs hag an dreujenn-gaol, en ur mod kempouez, ha ral a-walc'h e vez unan o vont war dachenn egile.\nDiwar al levrig / kasedig : " Clarinettes et anciennes danses populaires du Trégor " - Emb. Dastum 1991


Barbuda zo un enezenn vihan er Mor Karib, hag unan eus inizi Antigua-ha-Barbuda, en hanternoz da Antigua, e-kreiz an Antilhez Bihanañ. Er c'hreisteiz dezhi emañ Enez Montserrat ha Gwadloup, hag en hanternoz Nevis, Saint Kitts, Saint-Barthélemy, hag Enez Sant-Martin. Emañ an darn vrasañ eus ar 1 500 a dud o chom e Codrington (1 100 a dud). Un aerborzh zo e Codrington.\nAr Siboney eo a voe kentañ annezidi Barbuda en -2400. An Arawaked hag an Indianed karib a dude an enezenn pa zegouezhas Kristol Goulm e 1493. Goude-se e teuas ar Spagnoled, ar C'hallaoued, hag ar Saozon adal 1667.\nAdtapet diwar « https://br.wikipedia.org/w/index.php?title=Barbuda&oldid=1627415 »\nKemmoù diwezhañ degaset d'ar bajenn-mañ d'an 13 Meu 2015, da 19:37.


Buhez ar Sent/1837/Conrad - Wikimammenn\nBuhez ar Sent/1837/Conrad\n◄ Simeon, escop ha merzer Conrad Eucher ►\nConrad a oa un Digentil pinvidic eus ar Guær a Blesanç, hac ur Chasseour bras. Un devez en ur chasseal e rancontras ul Loen gouez, hac er poursuas ; mæs al Loen o veza en em guzet en ur voden vras a zrez hac a spern, a reas d’e Vevel lacaat an tan en drez evit ober d’al Loen sortial ac’hano. An avel pehini a oa cre, a zougas pell ar flam, cals a draou a voe devet, hac un domaich bras a voe græt er c’harter. Conrad o velet quemense en em dennas prount d’ar guer, heb ober van ebet. An dud o velet souden an tan, a glascas ar penn-caus eus a ur maler quer bras. Rancontri a rezont ur paour-quez divar ar mæs ; doueti ha soupçoni a rezont e voa ar paour-ze en devoa græt an drouc ; quemeret e voe ha casset dirac ar Barner pehini a reas e lacât er prison. Conrad pa velas edo an den-ze e danger da veza punisset, en em santas touichet dre ur c’hraç interior, hac e lavaras ennâ e-unan : Ha ret eo e teue an innoçant paour-ze da vezà e poan evidon-me pehini sa ar c’hriminal ? Nan, nan, ret ê din disculia ma faut, hac ober ur satisfaction publiq. Discleria a reas rac-eon penaus an den-ze a oa innocant, hac e voa e-unan ar penn-caus eus an oll drouc, mæs ive penaus e falle dezàn rapari an oll domaich en devoa graet. O resolution santel ! Rac evit satisfia d’ar c’holl en devoa causet, e verzas e oll madou, fond hac all, hac e peas an oll. E Bried en em rentas Leanes, hac èn e-unan en em dennas en ur Vro pell, e pelec’h en em lequeas e Trede Urz Sant Frances. Chetu ur chenchamant admirabl : un taul eo, evit guir, a Zoue, pehini a so prest da ober quement-all, ma caffe calonou disposet mad.\nTrede Reflexion. Ar penitant santel-mâ en deus bevet daou uguent vloaz gant griziou louzou divlas ha c’huero. Peguen neubeut mortifiet oump-ni e coumparæsoun d’ar Sænt ! Pet den so, siouas ! Pere ne glascont nemet countanti e gourmandis ha seul-vuy a roont d’ho c’horf, seul-vuy e c’houlen diouto. Evit trec’hi an accutumanç maleürus-se, e tleont consideri alies penaus ar c’horf-se ne d’eo nemet corruption ha breinadurez, ha penaus e vezo rentet e poultr hac e ludu, pa songent neubeuta. Mar d’int fidel da songeal a barfetet er virionez-mâ, a dra sur e teuint, gant graç Doue, da drec’hi ar goall accustumanç-ze.\nAdtapet diwar « https://br.wikisource.org/w/index.php?title=Buhez_ar_Sent/1837/Conrad&oldid=59284 »\nKemmoù diwezhañ degaset d'ar bajenn-mañ d'an 11 C'hwe 2014, da 11:19.


Pajenn:Crocq - Eur zachad marvailhou.djvu/177 - Wikimammenn\nPajenn:Crocq - Eur zachad marvailhou.djvu/177\nAN HADER AVEL\nPaotred Plougastel a oa krog dalc’hmad da hada o fiz bihan. War ar beg-douar dispar-ze, diouz Sant-Yann betek Lauberlac’h, nag a labourerien a boanie hag a c’houeze !\n— War Doue hor C’halvar ! emezo, mar chom mat an amzer evel-se, e vo gwelet berniadou piz bihan o sevel !\nHag eus e du, kement pe vuioc’h eget n’eus forz piou, start e laboure Fanch Kervella, brudetoc’h kalz dindan al leshano a « Dougn », abalamour ma touge, a-dreist e c’henou ha dindan e zaoulagad, eun tamm fri savet ha distronset, hag a goueze dour e-barz, ken alïes ha ma vije e berc’henn dindan ar glao !\nN’eus forz, pep-hini e fri, hag e fri da bep-hini ! Ha neuze n’eo ket aze eman an dalc’h.\nE « park ar C’houiled », e-kichen an hent bras, Tougn a laboure ’ta ! Diboulouda an douar, digeri antchou bihan gant lagad e bigell, a linennou eeun penn-da-benn gant ar park. Hag eur wech roudennet an antig, Tougn, daoubleget, a hade, a hade… pe, da vihana, ober an neuz da hada a ree !…\n— Hadomp avel, a chaoke hen etre e zent ; rak petra bennak ma lavar an aotrou person, red mat eo d’in breman hada avel, ma n’am eus ket c’hoant da eosti stourm an amzer fall :\nHa Tougn, gwasoc’h-gwaz a gerze gant e ant en eur « hada\nAdtapet diwar « https://br.wikisource.org/w/index.php?title=Pajenn:Crocq_-_Eur_zachad_marvailhou.djvu/177&oldid=124048 »\nKemmoù diwezhañ degaset d'ar bajenn-mañ d'an 9 Eos 2018, da 11:24.


Pevarzegved sizunvez war ar bloaz (B) - Le Diocèse de Quimper et Léon\nAccueil - Pevarzegved sizunvez war ar bloaz (B)\nPevarzegved sizunvez war ar bloaz (B)\nEuz ar 4 d’an 10 a viz Gouere 2021\nPevarzegved sul war ar bloaz\nMk 6, 1-6 (B)\n1 Dond a reas Jezuz d’e vamm-vro, Nazared, e ziskibien ouz e heul.\n2 Da geñver deiz ar zabat, ez eas da gelenn er zinagogenn. O kleved anezañ, e chome bamet kalz a dud, hag e lavarent :\n— « Euz peleh e teu dezañ kement-se ? Pebez furnez a zo bet roet dezañ ! Ha nag a vurzudou a hoarvez dre e zaouarn !\n3 Daoust ha n’eo ket hemañ ar halvez, mab Mari, breur da Jakez, da Jozef, da Jud ha da Zimon ? Daoust ha n’ema ket ive e hoarezed, amañ, en on-touez ? » Hag e oent feuket diwar e benn.\n4 Ha Jezuz o lavared dezo :\n— « Ne vez disprizet eur profet nemed en e vro, en e gerentiez hag en e famill ».\n5 Ha ne oa ket evid ober eno burzud e-béd. Koulskoude, e roas ar pare d’eun nebeud tud klañv, en eur astenn e zaouarn warno. 6 Souezet e chome gand o diouer a feiz.\nNeuze, e tremene Jezuz dre ar hêriadennou tro-war-dro, en eur rei e gelennadurez.\nMz 9, 18-26\n18 E keit ha ma oa Jezuz o komz ouz diskibien Yann-Vadezour, e tosteas outañ eun dén a reñk uhel, hag en eur stoui dirazañ, e lavaras dezañ :\n— « Ema va merh o paouez mervel, med deus da astenn da zorn warni hag e vevo ».\n19 Sevel a reas Jezuz ha mond d’e heul, e ziskibien asamblez gantañ.\n20 Ha setu eur vaouez, klañv gand ar holl-gwad abaoe daouzeg vloaz, a dosteas a-dreñv dezañ, hag a douchas ouz bevenn e vantell. 21 Rag lavared a ree enni he-unan : Ma teuan a-benn, netra nemed da douch ouz e vantell, e vezin saveteet.\n22 Med Jezuz o tistrei hag o weled anezi, a lavaras :\n— « Bez fiziañs, va merh, saveteet out bet gand da feiz ».\nHa kerkent e oe saveteet ar vaouez.\n23 Pa zigouezas Jezuz e ti an dén a reñk uhel, o weled ar fleüterien hag an dud, difred ganto, e lavaras dezo :\n24— « It er-mêz ! N’eo ket maro ar plahig ; kousket eo ».\nHag e reent goap anezañ. 25 Pa oe lakeet an dud er-mêz, ez eas tre en ti. Kregi a reas e dorn ar plahig, hag e savas houmañ en he zav.\n26 Dre an takad a-béz, e redas ar vrud a gement-se.\nMz 9, 32-38\n32 Digaset e oe da Jezuz eun dén dalhet gand an droug-spered hag a oa mud. 33 Eur wech kaset kuit an droug-spered, e stagas an hini mud da gaozeal. Estlammet e oe an dud, hag e lavarent :\n— « Biskoaz n’eus bet gwelet kemend-all en Izrael ! ».\n34 Lavared a ree ar Farizianed avad :\n— « Dre briñs an droug-sperejou eo e kas kuit an droug-sperejou ».\n35 Mond a ree Jezuz dre an oll gêriou ha kêriadennou, en eur gelenn en o zinagogennou. Embann a ree Kelou Mad ar Rouantèlèz. Parea a ree pep kleñved ha pep langis.\n36 O weled kement-se a dud a oa dirazañ, e-noe Jezuz truez outo, rag skuiz ha fallgalonet e oant, evel deñved hep pastor.\n— « Braz eo an eost. An eosterien a-vad a zo nebeud anezo. 38 Pedit eta mestr an eost, ma kaso eosterien d’e bark ».\nMz 10, 1-7\n1 Gelver a reas Jezuz e zaouzeg diskib, hag e roas dezo galloud war an droug-sperejou evid kas anezo kuit, ha rei ar pare euz n’eus forz peseurt kleñved pe zempladurez.\n2 Setu amañ anoiou an daouzeg abostol : ar henta, Simon, anvet Pèr, hag Andre e vreur, Jakez mab Zebede, hag e vreur Yann, 3 Filip ha Berteleme, Tomaz ha Maze ar publikan, Jakez mab Alfe ha Tade, 4 Simon ar Greduz ha Judaz Iskariot, an hini end-eeün a werzas Jezuz.\n5 Kas a reas Jezuz an daouzeg-se en hent en eur rei dezo ar gourhemennou-mañ :\n– « Arabad deoh mond gand an hentchou a gas war-zu ar bayaned, ha chomit hep mond e kêriou ar Zamaritaned. 6 It kentoh war-zu an deñved dianket euz pobl Izrael. 7 Dre ma’z eot gand ho hent, embannit eo tostig-tost Rouantèlèz Doue ».\nMz 10, 7-15\n7 « Dre ma ’z eot gand ho hent, roit da anaoud eo tostig Rouantèlèz Doue. 8 Roit ar pare d’ar re glañv, roit ar vuhez en-dro d’ar re varo, glannait an dud lor, kasit kuit an droug-sperejou. Resevet ho-peus evid netra, roit evid netra.\n9 « Na gasit ganeoh nag aour nag arhant, na moneiz en ho kouriz, 10 na sah evid an hent, na diou vantell, na boutou, na baz, rag ar micherour eo dleet dezañ e voued.\n11 « Kement kêr ha kement kêriadenn ma ’z eot enno, goulennit piou a zo dîn da zigemer ahanoh, ha chomit eno beteg ma ’z eot kuit.\n12 « En eur vond tre en ti, saludit an dud a zo o chom ennañ. 13 Mar d-eo dîn an ti-ze, ra ziskenno ho peoh warnañ. Ma n’eo ket dîn avad, ra zistroio ho peoh warnoh ».\n14 « Ma ne ’fell ket d’an dud digemered ahanoh, na selaou ho komzou, it er-mêz euz an ti-ze, pe euz ar gêr-ze, en eur heja ar boultrenn euz ho treid. 15 E gwirionez, e lavaran deoh, ne vezor ket ken rust, da zeiz ar Varn, e-keñver bro-Sodom ha Gomor, hag e-keñver ar gêr-ze ».\nMz 10, 16-23\n16 « Setu ma kasan ahanoh evel deñved e-touez bleizi. Bezit eta war evez braz evel naered, ha didroidell a galon evel koulmed.\n17 « Diwallit diouz an dud ! kas a raint ahanoh dirag al lezvarn, skourjeza a raint ahanoh en o zinagogennou. 18 Kaset e vezot dirag ar gouarnourien hag ar rouaned, abalamour din. Eun testeni e vo kement-se evito, hag evid ar bayaned.\n19 « Pa vezot evel-se lakeet etre o daouarn, na vezit ket nehet o klask petra pe benaoz lavared. Roet e vezo deoh da houzoud ar péz ho-po da lavared d’ar mare-ze. 20 Ha n’eo ket c’hwi eo a gomzo, med Spered ho Tad eo a vo o komz ennoh.\n21 « Kas e vreur a raio ar breur evid beza lakeet d’ar maro, hag an tad, e grouadur, sevel a raio ar vugale a-eneb o zud, ha kas anezo d’ar maro.\n22 « Kasoni o-do an oll ouzoh abalamour d’am ano ; an hini avad, a zalho beteg penn, hennez a vo saveteet.\n23 « Ma vez klasket war ho lerh e kêr pe gêr, tehit d’eur gêr all. E gwirionez, e lavaran deoh, n’ho-pezo ket greet tro kêriou Izrael, a-raog distro Mab an Dén ».\nMz 10, 24-33\n24 « N’eo ket an diskib uhelloh eged e vestr, nag ar zervicher uhelloh eged e aotrou. 25 Tra-walh eo d’an diskib beza par d’e vestr, ha d’ar zervicher beza par d’e aotrou. M’o-deus an dud greet Beelzeboul euz ar penn-tiègèz, petra ne lavarint ket euz e dud ?\n26 « Arabad kaoud aon rag an dud-se ; n’eus netra goloet ha na zeufe ket da veza dizoloet, netra kuzet ha na zeufe ket da veza anavezet.\n27 « Kement a lavaran deoh en deñvalijenn, lavarit anezañ er sklêrijenn ; kement a glevit e plég ho skouarn, embannit anezañ diwar an toennou.\n28 « Arabad kaoud aon rag ar re a laz ar horv, ha ne hellont ket laza an ene. Ho-pet aon kentoh ouz an hini a hell kas da goll ar horv koulz hag an ene er jehen.\n29 « Daoust ha ne vez ket gwerzet daou filip evid eur gwenneg ? Koulskoude, ne gouez hini anezo war an douar, heb asant ho Tad.\n30 « Ha c’hwi, kontet eo kement blevenn a zo war ho penn.31 Bezit dienkrez eta ; talvezoud a rit muioh eged oll filiped an neñv.\n32 « Kement hini a zisklêrio dirag an dud beza a-du ganin, a vo disklêriet ganin-me ive dirag va Zad a zo en Neñv, beza a-du gantañ. 33 Med kement hini am naho dirag an dud, a vo nahet ganin-me ive dirag va Zad a zo en Neñv ».


Lienenn-gourzh - Wikipedia\nAl lienenn-gourzh, pe himen (diwar ar gregach ὑμήν / humến, « kroc'henenn »), zo ur groc'henenn a zo etre gouhin ar merc'hed hag o c'hourzh hag a vez drailhet da vare an embarañ kentañ peurvuiañ. Anezhi eo e komzer pa gomzer eus gwerc'hded ar merc'hed.\nN'eo ket ouzh parezed gouenn an dud e kaver anezhi hepken. Ouzh parezed un nebeud gouennoù all ivez: olifanted, razhed, lamaed, chimpanzeed.\n3 Arouez ar werc'hded\nNe ya ket betek peurstankañ ar gouhin peurvuiañ, ha meur a stumm a c'hell bezañ dezhi: gallout a ra bezañ\nDa goulz an embarañ kentañ e vez drailhet peurvuiañ, ha gwadañ a ra un tammig. kleizenniñ a ra an tammoù drailhet . Gallout a ra bezañ kaledik ha mirout ouzh an embarañ.\nDrailhet e vez al lienenn-gourzh pa deu ar c'halc'h er gouhin peurvuiañ. En abeg da se e vez sellet outi evel merk ar werc'hded er sevenadurioù a ro un dalvoudegezh vras da c'hlanded ar merc'hed a-raok an dimeziñ.\nKoulskoude e vez drailhet ar groc'henenn-se alies hep embarañ, e-pad ar bugaleaj, mann nemet gant ar marc'hegañ, pe mont war varc'h-houarn. A-wechoù ivez pa vez lakaet lienoù-stouv da vare ar mizioù.\nMerc'hed zo a c'hall embarañ hep drailhañ o himen; darn n'o devez ket; darn a rank mont da welout ur medisin ma vez peurstanket o gouhin gant al lienenn-gourzh, pe ma vez re galet ar groc'henenn hag e ra re a boan an embarañ peogwir ne zrailh ket.\nAbalamour da se n'haller ket diazezañ gwerc'hded ur plac'h war bezañ al lienenn-gourzh, evel ma veze graet gwechall en hon bro. Ouzhpenn-se e c'haller adsevel anezhi aes a-walc'h diouzh ezhomm: pa vez ret lakaat da grediñ er werc'hded, evel e broioù zo. N'eo ket graet an oberatadenn-se evit ar re baour avat.\nArouez ar werc'hdedAozañ\nArouez ar werc'hded eo bet al lienenn-gourzh, hag ez eo c'hoazh e broioù zo. Da desteniañ gwerc'hded ur plac'h nevez e veze diskouezet d'an holl gwad liñsel ar gwele eured e broioù zo.\nDa brouiñ gwerc'hded, pe gwallidigezh, e veze ensellet kourzh ar merc'hed, evel a c'hoarvezas e prosez gwaller Artemisia Gentileschi.\nTresadenn eus al lienenn-gourzh\nAdtapet diwar « https://br.wikipedia.org/w/index.php?title=Lienenn-gourzh&oldid=1464887 »\nDernière modification le 4 Ebr 2013, à 16:50


Diforc'hioù etre adstummoù "Korf" - Wikipedia\nDiforc'hioù etre adstummoù "Korf"\nStumm eus an 27 Gou 2008 da 04:44\n135 okted ouzhpennet , 11 vloaz zo\nStumm eus an 27 Gou 2008 da 03:48 (kemmañ)\nStumm eus an 27 Gou 2008 da 04:44 (kemmañ) (dizober)\nPa vez kaoz eus ar [[bev|vevien]], o '''c'horf''' eo an danvez fizikel a-bezh a ya d'ober ununan [[hinienn]]anezho, [[loen]] pe [[den]]. En istor, gantañhag haer nerelijionoù, dave keteo d'estaget [[personded|bersonded]],buhez dar c'ehorf [[kondu|gondu]]ouzh pe d'eun [[ene]].\nN'o deus ket ar [[plant]] ur c'horf ha pa vez ganto muioc'h eget ur [[kell|gell]].\nImplijet e vez ar [[ger]] korf a-wechoù'zo evit ar pezh a denn d'an [[neuz]], d'ar [[yec'hed]] ha d'ar [[marv]] ken e vez kaoz ivez eus ar c'horf goude ar marv (ur [[ger]] gwenedeg a zo evit ar [[korf marv|c'horf marv]] : ''kelan'' tost ouzh ''celain'' e [[kembraeg]]). Evit al loened e vez komzet eus ar sklosenn a-wechoù.\nEvit al loened e vez komzet eus ar sklosenn a-wechoù. <!-- A belec'h e teu an dra-se? -->\n==Lodennoù ar c'horf==\nKorf an den a zo graet gant ar [[penn]], ar [[gouzoug]], ar [[korf|c'horf]] bras, an [[brec'h|divrec'h]], an [[gar (korfadurezh)|divhar]] (pe an divesker) hag an organoù gouennañ.\nKorf an den a zo graet gant meur a lodenn\n*ar [[korf|c'horf]] bras,\n*an [[gar (korfadurezh)|divhar]] (pe an divesker)\n*an [[organoù gouennañ.]]\n[[Korfadurezh]] eo anv ar [[kelenn|c'helenn]] maa vez studietstudi korf an den hahag e montvont-en-dro drezi.\nUr c'horf a c'hell bezañ pe un teskad [[tra|traoù]] pe ur [[strollad]] tud pe un hollad [[meizad]]où. Un [[aozadur]] tud evel ur bagad [[soudard]]ed pe an holl dud a zo ar memes micher ganto a c'hell bezañ ur c'horf ivez.<!-- Mar deo gwir e vije ret reién skouerioù -->\n== SellGwelout ivez ==\n== Levrolladur ==\n*[[Per Denez]]. ''Korf an Den''\nAdtapet diwar « https://br.wikipedia.org/wiki/Dibar:MobileDiff/360519 »


Aet eo Mona Bouzeg d'an Anaon : brezhoneg ar vro e penn he stourm\nMona, deuet daou vloaz 'zo, da ginnig ar geriadur nevez e stal Penn da benn, ba Kemperle\nPublié le 24/04/22 9:51 -- mis à jour le 24/04/22 09:51\nMona ha Kristian ar Braz, un atersadenn gaer :\nRéalisation : Kristian ar Braz\nSavet ganti un hentenn dispar e brezhoneg, aozet stajoù, skrivet ur pezh mell geriaoueg brezhoneg bro Rieg, koll a ra hiziv bro Kemperle ur stourmerez dibar\nDa 94 vloaz e oa kad c'hoazh Mona, da zont dirak an dud e miz Genver 2022 da zisplegañ e-pad ar festival Taol Kurun : "n'em eus ket graet kalz a dra". Ha pad all... Aozet ganti stajoù brezhoneg "saovaj" e ti gar Montparnasse, savet un hentenn tost d'an hini he doa savet evit repuidi bro Chili erruet e Paris evit addeskiñ yezh ar vro da dud Rieg. Studierien, tud deuet, tud kozh a yae pep bloaz da Rieg evit an daou staj (Ebrel hag Eost) evit deskiñ yezh ar vro "dre an divskouarn", gant sketchoù farsus. Pegemenent a dud o deus gwelet aze pegen pinvidik e oa yezh ar vro, ha pegen plijus e oa c'hoarzhin, kanañ, dañsal !\nMersi bras deoc'h, Itron !\nSed aze un enrolladenn video graet ganti 20 vloaz bennak zo e Kemperle : (voir le site)


Ngũgĩ wa Thiong'o o sinañ levrioù e Londrez e 2007\nNgũgĩ wa Thiong'o (distaget [ŋɡoɣe wa ðiɔŋɔ]) zo ur skrivagner eus Kenya, ganet d'ar 5 a viz Genver 1938. Ouzhpenn romantoù ha pezhioù-c'hoari, en deus embannet skridoù diwar-benn an trevadennerezh ha diwar-benn ar yezhoù en e vro.\nGanet eo bet James Thiong'o Ngugi e-kreiz Kenya. Skrivet en deus e romant kentañ e saozneg, Weep Not, Child, pa oa studier e skol-veur Leeds e Bro-Saoz. Embannet e voe 1964.\nKenlabourat a reas gant Ngugi Wa Mirii evit sevel ar pezh-c'hoari Ngaahika Ndeenda (I Will Marry When I Want), diwar-benn an direizhderioù e kevredigezh Kenya. Harzet e voe Ngũgĩ e 1977, abalamour d'ar pezh-c'hoari-se ha toullbac'het e voe hep prosez. Pa oa er vac'h e tivizas skrivañ en e yezh vamm, ar gikouyoueg, kentoc'h eget e saozneg. Neuze e skrivas e romant kentañ er yezh-se, Caitani Mutharabaini, war baper privezioù. Degemeret e voe da brizoniad politikel gant Amnesty International ha lezet e voe da vont, da-heul, e miz Kerzu 1978.\nAbaoe an amzer-se e klask Ngũgĩ lakaat ar skrivagnerien all eus Afrika da skrivañ en o yezh vamm ha n'eo ket e yezhoù estren evel ar saozneg pe ar galleg.\n↑ Ngugi Wa Thiong’o: A Profile of a Literary and Social Activist\n↑ Queries over Ngugi’s appeal to save African languages, culture, er gazetenn Daily Nation, 13 a viz Mezheven 2009\nAdtapet diwar « https://br.wikipedia.org/w/index.php?title=Ngũgĩ_wa_Thiong%27o&oldid=1977358 »\nKemmoù diwezhañ degaset d'ar bajenn-mañ d'an 6 Meu 2022, da 11:13.


Krismenn o tiskontañ... D'ar Meurzh 10 a viz Mae etre 3eur25 ha 5 eur hor boa sellet, ni, skolajidi a bevare Glas ha Melen, ouzh ur filmig (26 munutenn) anvet Before Bach, bet sevenet gant Rolland Tepot. Ar filmig a gont istor ur strollad...\nMOR DON HA LANV DU\nKêr-Iz Daou zevezh staj gant ar re 5vet asambles gant Tomaz Kloareg. Labouret o deus hardizh war an destenn, al leurenniañ, al labour a-stroll. Graet o deus araokadennoù bras, a-drugarez d'al leurennier a vicher. Penaos leurenniañ...\nSKEUDENN GANT RONAN LARVOR EUS AR VREUDEUR MORVAN\nUr c'haer a bennad a oa bet skrivet gant Ronan Larvor en Télégramme pa oa deuet ar vreudeur Morvan d'ar skolaj. Gant aotre ar c'helaouenner, trugarez dezhañ, ez embannomp ar skeudenn gaer a oa gant ar pennad gallek "filozofiezh ar...\nUN DRA HEVERK EM DAREMPRED GANT BRO-EUSKADI\nDonostia, Enez Santa-Clara diwar krec'h Menez Urgull Ma'z eus un dra bennak am eus kavet disheñvel-kenañ etre Breizh ha Bro-Euskadi eo an darempred a zo etre an dud hag o doare bevañ. Amañ, e Breizh, diouzh an noz e chom kalz a dud...


Stella de' Tolomei - Wikipedia\nUgo d'Este, he mab henañ\nLeonello d'Este, hec'h eil mab\nStella de' Tolomei (?), anavezet ivez evel Stella dell'Assassino, a oa merc'h da Giovanni de' Tolomei.\nPried-kleiz e oa da Niccolò III d'Este, markiz Ferrara ha pried Gigliola da Carrara eus 1397 betek marv e wreg e 1416. Tri mab he doe digantañ :\nUgo (1405 - Ferrara, 21 a viz Mae 1425);\nBorso (1413 - 20 Eost 1471).\nBorso d'Este, he zrede mab\nPetra bennak m'en doa prometet Niccolò dimeziñ ganti ne reas ket, ha gwell e kavas ober un dimeziñ politikel gant Parisina Malatesta, merc'h da Andrea Malatesta, aotrou Cesena, ha nizez da Carlo Malatesta, aotrou Rimini.\nHe mab henañ Ugo a orgedas ouzh e lezvamm Parisina, hag an daou zen yaouank a voe kondaonet d'ar marv gant ar markiz dogan ha dibennet.\nAnavezet e voe Leonello ha Borso evel mibien wirion gant ar pab Ujan IV, dont a rejont da vezañ markizien Ferrara pa varvas o zad, harluet ganto mibien reizh Niccolò, da lavarout eo Ercole ha Sigismondo ganet eus e bried Ricciarda di Saluzzo. E 1471 e voe anvet Borso da zug.\nBeziet e voe Stella en iliz San Francesco.\nAdtapet diwar « https://br.wikipedia.org/w/index.php?title=Stella_de%27_Tolomei&oldid=1600188 »\nKemmoù diwezhañ degaset d'ar bajenn-mañ d'an 11 Du 2014, da 10:54.


huanadenn - Wikeriadur\nSavet diwar huanad-, pennrann ar verb huanadiñ, hag al lostger kevrennek -adenn (diwar -ad hag -enn)\nhuanadenn /hyãˈnɑːdɛn/ benel (liester : huanadennoù)\nHag an aotrou kozh a blegas ouzh an daol, e benn etre e zaou zorn, en ur dennañ un huanadenn hir. — (Lan Inizan, Emgann Kergidu 1, Brest, 1877, eil emb. Al Liamm 1977, p. 23.)\n- Gwir eo, a lavaras al louzaouer kozh, hag e stouas e benn, gant un huanadenn. — (Fañch an Uhel, Kontadennoù ar Bobl/2, Al Liamm, 1985, p. 116.)\nAn tan a varvas, hag Arnus, eur c'houezenn yen war e fas, a reas eun huanadenn evel eun den o tihuni eus eun hunvre. — (Erwan ar Moal, Pipi Gonto, Kemper, 1925, p. 38.)\nRed e oa d'ean heuilh, a-dreuz da ludu ar gouleier a varve dre gant, hep an disteran trouz, hep eun huanadenn. — (Erwan ar Moal, Pipi Gonto, Kemper, 1925, p. 56.)\n[...], met un derzhienn spontus a oa gantañ ha tennañ a reas e huanadenn diwezhañ er c'harr dre dan war hent an ospital. — (Jarl Priel, Va Zammig Buhez, Al Liamm, 1954, p. 90.)\nE-giz pinijenn, e kemennas eta d'ar plac'h touellet ren ur vuhez a yun hag a bedenn betek hec'h huanadenn ziwezhañ, [...]. — (Langleiz, Romant ar Roue Arzhur/levrenn I : Marzhin, Al Liamm, 1975, p. 20.)\nN'he doa ket roet d'ar roue, zoken, e-doug ar prantad-se, an disterañ sigur da chom ganti penn-ouzh-penn, ha pa vefe bet predig un huanadenn ! — (Langleiz, Romant ar Roue Arzhur/levrenn I : Marzhin, Al Liamm, 1975, p. 37.)\nNe oa ket aet mat e droad war an treuzoù, e voe klevet un huanadenn hir. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 28.)\nUn huanadenn a laoskas Harry ha mont en e c'hourvez war ar gwele. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 44.)\nleuskel e huanadenn ziwezhañ : mervel\ngalleg : soupir (fr)\nAdtapet diwar « https://br.wiktionary.org/w/index.php?title=huanadenn&oldid=256061 »\nKemmoù diwezhañ degaset d'ar bajenn-mañ d'an 6 Gen 2018, da 11:44.


Ar begoù bras\nPar France Bleu Breizh Izel, Katell UGUEN\nDiffusion du jeudi 6 février 2020 Durée : 30min\nAr Yaou a zo ha 'vit an Diviz e tiellfennomp keleier ar c'houlz gant ar Begoù Bras.\nMael Gwenneg - E penn an abadennoù vrezhonek war France 3\nErwan Chartier - Penn redaktour kazetenn ar Poher\nAnv 'zo ganeomp deus an demografiezh o vont d'ar strad e bro Karaez. Emañ an dilennadegoù-kêr o tostaat ha bec'h a zo e Kreiz Breizh. Kaoz 'zo ganeomp ivez deus ar c'hleweled e brezhoneg. Petra 'mañ ar selaouerien, ar sellerien o c'hortoz gwelet ha klevet ?\nEN BRETON | Diviz ar Yaou | Coronavirus\nWar-gresk ez a an niver a dud paket klañv gant Coronavirus e Frañs hag e Breizh. Derc'hel a ra ar c'hleñved da aloubiñ an tiriad. 'barzh Diviz ar Yaou e astennomp ar gaoz diwar-benn ar C'hovid 19. Daou gouviad a zo ganeomp.\nDIVIZ AR YAOU | Gwall-amzer\nEr goañv-mañ 'zo tourmant... Ha divoutin eo ? Petra 'zo treiñ da sot ? Daou gouviad a zo ganeomp da glask kompren perak eo trubuilhet an oabl.\nDiviz Ar Yaou | Deus a belec'h e teu ar profoù Nedeleg ?\nDre belec'h e teu an holl draoù a gaver e traoñ ar wezenn sapr ? Gant hor c'houvidi e tiellfennomp tout an dra-se emberr 'barzh Diviz ar Yaou.\nDiviz ar Yaou : 20 vloaz 'zo e peñsee al lestr Erika e donvor da Benmarc'h\n20 vloaz 'zo e peñsee al lestr Erika e donvor da Benmarc'h. E-bourzh ar vag e oa ouzhpenn tregont mil tonenn a fioul. Ur mell lañv du n'eus saotret an aodoù da-heul neuze. Evit kompren gwelloc'h petra 'oa 'n em gavet e miz Kerzu 1999 e vo daou gouviad ganeomp.\nDiviz ar Yaou - Stad an hentoù e Penn ar Bed\n'barzh Diviz ar Yaou emberr e reomp anv deus ar gwallzarvoudoù war hentoù Penn ar Bed. Daou gouviad a zo ganeomp evit toullañ kaoz.


Samaritanegezh - Wikipedia\nBeleg samaritan gant an Torah.\nAr samaritanegezh a zo ur relijion undoueek diazezet war gredenn an Israelited (dek meuriad proto-yuzev) o chom e rouantelezh Israel a voe aloubet gant an Asirianed e 722 kent JK.\nN'anavez ket ar Samaritaned levrioù nevez an tanac'h, da lâret eo an holl levrioù estreget pemp levr Moizez (an Torah), evel skridoù santel. N'eus ket a rabined er samaritanegezh, met ur beleg meur hag a zo e penn ar relijion. Tremen a ra ar garg-se eus an eil beleg meur d'egile dre hêrezh.\nMenez Garizim (hebraeg ar Samaritaned: Ar-garízim; arabeg: جبل جرزيم Jabal Jarizīm; hebraeg: הַר גְּרִיזִּים Har Gərizzim), ha n'eo ket Jeruzalem, eo kreizenn relijiel ar Samaritaned a savas un templ warnañ war-dro 330 kent JK. Distrujet e voe an templ-se gant Yann Hyrkan e 128 kent JK.\nE 2003 e konted 653 Samaritan e Palestina hag en Israel.\nAdtapet diwar « https://br.wikipedia.org/w/index.php?title=Samaritanegezh&oldid=1943683 »


Buhez ar Sent/1913/Ann Introun-Varia-a-Joa - Wikimammenn\nBuhez ar Sent/1913/Ann Introun-Varia-a-Joa\n◄ Paol, Abostol Ann Introun-Varia-a-Joa Bizit ar Verc’hez da zantes Elizabeth ►\nar c’henta a viz gouere\nEtre ar bloaz unnek kant hag ar bloaz daouzek kant ez eaz eur maread tudchentil euz a Frans d’ann Douar Santel evit tenna bez hor Zalver euz a dre zaouarn ann Turked. Enn ho zouez ez oa tri breur euz ar Pikardi, ho zri brudet dre ho vaillantiz ha muioc’h c’hoaz dre ho devosion. Hogen, ann tri breur-ma a oue great prizounierien siouaz d’ezho ! dirak kear Askalon, ha kaset e kaptivite d’ann Ejipt.\nRoue ar vro-ze a c’hoanteaz ho guelet, hag ann doare anezho a blijaz kement d’ezhan ma’z oa prest d’ho c’hemeret e renk he offiserien var bouez ma teujent da heul fals kredenn Mahomet. Mes ann tri breur kalounek a respountaz dioc’htu ne rajent biken ar pez a c’houlenne ar roue, ha var ar respount-ma e ouent taolet enn eunn toull tenval hag heuzuz, ha koundaonet da veva divar bara ha dour.\nGoulskoude ar roue a eseaz ho gounit enn eur feson all, ha setu hen ha kas ann dud habila euz he balez da brezeg d’ezho ; mes hi ne rejont ket muioc’h a van o klevet ann doktored-se eget n’o doa great o klevet ar roue he-unan. Neuze ar roue a gasaz d’ho c’haout eur verc’h d’ezhan, he hano Ismerii. Houma a ioa eur brinsez koant ha leun a spered, daoulagad lemm enn he fenn hag eunn teod flour enn he ginou. Lavaret a eure d’ann tri dijentil oa rannet he c’haloun o sonjal er maro kriz a ioa ouz ho gortoz ma ne zentchent ket oc’h he zad. « — Sentit’ta, emezhi, kuitait ar relijion-ze a zo kaoz d’ehoc’h da veza enn eur stad ker reuzeudik, hag e viot euruz ganeomp-ni, ha ne vanko d’ehoc’h na madou, nag henoriou. »\nAnn drouk-spered ne c’helle ket implija goasoc’h ardou evit tenti ann tri breur kristen. Mes ar re-ma a ioa krenv ho feiz, ha ne oue ket dare d’ezho en em lezel da veza touellet gant ar brinsez iaouank. Ar c’hountrol eo a erruaz ; rak komz a rejont ker brao d’ho zro euz a vister ann Dreinded hag euz a vister Mab Doue en em c’hreat den, ma’c’h anavezaz raktal Ismerii edo ar virionez gantho. Mes ar brinsez a lavaraz er memes amzer e karje guelet ar Verc’hez, ha setu ann tri dijentil nec’het.\n« — Ni, emezho, ne c’houzomp ober na taolennou, na patromiou. Evelato n’oc’h euz nemed digas d’eomp eunn tamm koat ha benviachou, ha ni a raio d’ehoc’h eunn imach hag en devezo eunn henveledigez bennag gant ar Verc’hez. » Ismerii a lakeaz rei d’ezho ar pez a c’houlennent, hag ann tri breur a stagaz dioc’htu d’al labour enn eur bedi Doue d’ho zikour.\nDoue a reaz eur burzud kaer evit rekoumpansi ho bolontez vad. A benn eunn nebeut deveziou goude, e kavchont enn ho c’hichen, enn eur zihuna dioc’h ar mintin, eunn imach hag a lugerne evel ann heol o para : imach ar Verc’hez oa, digaset d’ezho euz ann env. Ho c’haloun a zridaz o velet ann imach-se, ha setu perak e oue hanvet gantho Ann Introun Varia a joa.\nMerc’h ar roue, o veza deuet d’ar prizoun enn devez-se a zridaz ive he c’haloun o velet ann imach mirakuluz. Poket a reaz d’ezhan gant respet, ha kerkent e oue sklerijennet-holl he ene gant ar Spered-Santel. Neuze e lavaraz d’ann tri dijentil e tennje anezho euz ho zoull tenval, var bouez m’he c’haschent gantho da eunn tu bennag el leac’h ma vije eaz d’ezhi ober he zilvidigez. Ann tri breur en em strinkaz raktal d’ann daoulin evit trugarekaat Doue, ar Verc’hez hag ar brinsez.\nDioc’h ann noz, ar Verc’hez he-unan en em ziskouezaz da Ismerii, hag a aliaz anezhi da zont e Frans : ar Verc’hez a ioa skeduz evel ann heol. Goude ar burzud-ma, ar brinsez ne varc’hataz mui, ha setu hi d’ar prizoun da glask ann tri dijentil hag ann imach mirakuluz ; goudeze ez eaz buhan gantho er meaz euz a gear.\nPa zigouezchont var ribl ann Nil (ster vraz ann Ejipt), eunn den iaouank ho c’hasaz enn tu all gant he vag, ha p’o devoue treuzet ar ster, ne veljont mui na bag, na den iaouank ebed. Goudeze e kemerjont ar c’henta hent a gavchont. Mes Ismerii a ioa dija skuiz ; rak diou nosvez a ioa n’e devoa kousket banne. Chom a rejont eta eharz eur vezenn da ober eunn ehan hag eur voredenn.\nPebez souez evitho, pa zihunjont antronoz-vintin, o velet n’edont mui er memes bro ! Ann tri breur a anavezaz, a dost d’ezho, eur feunteun euz ar Pikardi, hag, eunn tammik larkoc’h, ho maner gant he dourell hag he bount var vint. Ar brinsez hag hi a ioa bet douget dre ho c’housk euz ann Ejipt d’ar Pikardi gant eunn eal.\nAnn imach mirakuluz a ioa deuet d’ho heul ; mes dija oa eat anezhan he-unan d’en em lakaat e kichen ar feunteun o doa remerket da genta, ha morse ne oue gellet he loc’ha ac’hano. Setu perak e oue savet er plas-se eur chapel, el leac’h ma oue badezet ar brinsez Ismerii ha roet d’ezhi ann hano a Vari, hag el leac’h ma’z euz c’hoarvezet ac’houdevez kement a viraklou ma ne c’houfe den ho niveri.\nAr chapel-ze a oue dismantret epad ar Revolusion, mes ann imach santel a oue gellet he zavetei, hag er bloaz 1857 eo bet kurunet gant eur zolanite vraz dre urs ar pab Pi Nao ha dirak eur maread beleien ha tud fidel diredet euz a gement korn a zo er vro. — Ar pez on euz merket diaraok a erruaz er bloaz 1134.\nEnn hor bro Breiz-Izel ez euz ive kalz chapeliou pe ilizou savet enn henor d’ar Verc’hez, hag er chapeliou pe enn ilizou-ze mamm Jezuz a ro grasou kaer da neb a ia di da bardouna gant eur guir devosion. Mes peger rouez n’eo ket hirio siouaz ! ar guir devosion etouez ar bardounerien ! Eleiz euz ar re-ma ne glaskont nemed ho flijadur, ha ne redont ar pardouniou nemet evit guelet ha beza guelet. N’e ket souez eta mar tistroont d’ar gear gant meur a bec’hed nevez var ho c’houstians. Pegen diskiant ha peger reuzeudik ne d-int-hi ket o chench evelse enn eur zoursenn a varo evit ho ene ar pez a dlie beza eur zoursenn a c’hras hag a ziividigez !\nAdtapet diwar « https://br.wikisource.org/w/index.php?title=Buhez_ar_Sent/1913/Ann_Introun-Varia-a-Joa&oldid=32553 »\nKemmoù diwezhañ degaset d'ar bajenn-mañ d'an 16 C'hwe 2012, da 15:58.